**Υφυπουργείο Τουρισμού**

**Διαγωνισμός για την παροχή υπηρεσιών προσωρινής φιλοξενίας σε ξενοδοχεία και οργανωμένα διαμερίσματα στην Κύπρο εκτοπισθέντων από την Ουκρανία**

**Αριθμός Διαγωνισμού: 15/2023**

**Λευκωσία, Μάιος 2023**

**Πίνακας Περιεχομένων**

**ΜΕΡΟΣ Α: Οδηγίες προς Οικονομικούς Φορείς**

**ΜΕΡΟΣ Β: Συμφωνία – Ειδικοί Όροι Σύμβασης**

**ΠΡΟΣΑΡΤΗΜΑ: Υποδείγματα Εντύπων**

**ΜΕΡΟΣ Α: ΟΔΗΓΙΕΣ ΠΡΟΣ ΟΙΚΟΝΟΜΙΚΟΥΣ ΦΟΡΕΙΣ**

**Πίνακας Περιεχομένων**

[ΜΕΡΟΣ Α: ΟΔΗΓΙΕΣ ΠΡΟΣ ΟΙΚΟΝΟΜΙΚΟΥΣ ΦΟΡΕΙΣ 6](#__RefHeading___Toc531689020)

[1. ΟΡΙΣΜΟΙ 6](#__RefHeading___Toc531689021)

[2. ΒΑΣΙΚΑ ΣΤΟΙΧΕΙΑ ΔΙΑΓΩΝΙΣΜΟΥ 7](#__RefHeading___Toc531689022)

[3. ΝΟΜΙΚΟ ΠΛΑΙΣΙΟ 10](#__RefHeading___Toc531689023)

[3.1 Ισχύουσα Νομοθεσία 10](#__RefHeading___Toc531689024)

[3.2 Γενικές Αρχές 11](#__RefHeading___Toc531689025)

[3.3 Προστασία Οικονομικών Φορέων 12](#__RefHeading___Toc531689026)

[4. ΣΤΟΙΧΕΙΑ ΕΓΓΡΑΦΩΝ ΔΙΑΓΩΝΙΣΜΟΥ 12](#__RefHeading___Toc531689027)

[4.1 Κυριότητα και Χρήση των Εγγράφων Διαγωνισμού 12](#__RefHeading___Toc531689028)

[4.2 Περιεχόμενα Εγγράφων Διαγωνισμού 12](#__RefHeading___Toc531689029)

[4.3 Λήψη Εγγράφων Διαγωνισμού 13](#__RefHeading___Toc531689030)

[5. ΠΑΡΟΧΗ ΔΙΕΥΚΡΙΝΙΣΕΩΝ ΕΠΙ ΤΩΝ ΕΓΓΡΑΦΩΝ ΔΙΑΓΩΝΙΣΜΟΥ 13](#__RefHeading___Toc531689031)

[5.1 Διευκρινίσεις από την Αναθέτουσα Αρχή 13](#__RefHeading___Toc531689032)

[5.2 Έγγραφη Υποβολή Ερωτήσεων από τους Ενδιαφερόμενους 14](#__RefHeading___Toc531689033)

[6. ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΣΤΟ ΔΙΑΓΩΝΙΣΜΟ 15](#__RefHeading___Toc3541_1095389232)

[6.1 Δικαιούμενοι Συμμετοχής 15](#__RefHeading___Toc531689035)

[6.2 Προσωπική κατάσταση του Προσφέροντα 16](#__RefHeading___Toc531689036)

[6.3 Οικονομική και χρηματοοικονομική επάρκεια - ΔΕΝ ΕΦΑΡΜΟΖΕΤΑΙ 18](#__RefHeading___Toc531689037)

[6.4 Τεχνικές και επαγγελματικές ικανότητες - ΔΕΝ ΕΦΑΡΜΟΖΕΤΑΙ 18](#__RefHeading___Toc531689038)

[6.5 Δέσμευση μη Απόσυρσης της Προσφοράς 18](#__RefHeading___Toc531689039)

[7. ΣΤΟΙΧΕΙΑ ΠΡΟΣΦΟΡΩΝ 18](#__RefHeading___Toc531689040)

[7.1 Κυριότητα 18](#__RefHeading___Toc531689041)

[7.2 Εμπιστευτικότητα 19](#__RefHeading___Toc531689042)

[7.3 Χρόνος Ισχύος 19](#__RefHeading___Toc531689043)

[7.4 Εναλλακτικές Προσφορές 19](#__RefHeading___Toc531689044)

[7.5 Υποβολή Προσφοράς για μέρος του Αντικειμένου της Σύμβασης 19](#__RefHeading___Toc531689045)

[8. ΣΥΝΤΑΞΗ ΚΑΙ ΥΠΟΒΟΛΗ ΠΡΟΣΦΟΡΩΝ 19](#__RefHeading___Toc531689046)

[8.1 Χρόνος και Τρόπος Υποβολής 19](#__RefHeading___Toc531689047)

[8.2 Τρόπος Σύνταξης και Υποβολής 20](#__RefHeading___Toc531689048)

[8.3 Περιεχόμενα Προσφορών 21](#__RefHeading___Toc531689049)

[8.3.1 Ενότητα «Προϋποθέσεις Συμμετοχής» 21](#__RefHeading___Toc531689050)

[8.3.2 Ενότητα «Τεχνική Προσφορά» 22](#__RefHeading___Toc531689051)

[8.3.3 Ενότητα «Οικονομική Προσφορά» 22](#__RefHeading___Toc531689052)

[9. ΔΙΑΔΙΚΑΣΙΑ ΔΙΕΝΕΡΓΕΙΑΣ ΔΙΑΓΩΝΙΣΜΟΥ 23](#__RefHeading___Toc531689053)

[9.1 Αποσφράγιση Προσφορών 23](#__RefHeading___Toc531689054)

[9.2 Έλεγχος Προϋποθέσεων Συμμετοχής 23](#__RefHeading___Toc531689055)

[9.3 Αξιολόγηση Τεχνικών Προσφορών 24](#__RefHeading___Toc531689056)

[9.4 Αξιολόγηση Οικονομικών Προσφορών 24](#__RefHeading___Toc531689057)

[9.5 Διευκρινίσεις και Διασαφηνίσεις Προσφορών 24](#__RefHeading___Toc531689058)

[9.6 Ολοκλήρωση Αξιολόγησης 25](#__RefHeading___Toc531689059)

[10. ΟΛΟΚΛΗΡΩΣΗ ΔΙΑΓΩΝΙΣΜΟΥ 25](#__RefHeading___Toc531689060)

[10.1 Ανάθεση Σύμβασης 25](#__RefHeading___Toc531689061)

[10.2 Γνωστοποίηση Αποτελεσμάτων Διαγωνισμού 25](#__RefHeading___Toc531689062)

[10.3 Ακύρωση Διαγωνισμού 25](#__RefHeading___Toc531689063)

[10.4 Κατάρτιση και Υπογραφή Συμφωνίας 26](#__RefHeading___Toc531689064)

# ΜΕΡΟΣ Α: ΟΔΗΓΙΕΣ ΠΡΟΣ ΟΙΚΟΝΟΜΙΚΟΥΣ ΦΟΡΕΙΣ

# ΕΙΣΑΓΩΓΗ

Το **Υφυπουργείο Τουρισμού** διενεργεί διαγωνισμό για την παροχή υπηρεσιών προσωρινής φιλοξενίας με πλήρη διατροφή (3 γεύματα) σε ξενοδοχεία και οργανωμένα διαμερίσματα στην Κύπρο εκτοπισθέντων από την Ουκρανία.

# ΒΑΣΙΚΑ ΣΤΟΙΧΕΙΑ ΔΙΑΓΩΝΙΣΜΟΥ

| **Παρ.** | **Σ Τ Ο Ι Χ Ε Ι Ο** | |
| --- | --- | --- |
| **2.1** | **Αριθμός Διαγωνισμού** | **15/2023** |
| **2.2** | **Αντικείμενο της Σύμβασης** | Παροχή υπηρεσιών προσωρινής φιλοξενίας (διαμονή και πλήρη διατροφή) σε ξενοδοχεία και οργανωμένα διαμερίσματα στην Κύπρο εκτοπισθέντων από την Ουκρανία. |
| **2.3(α)** | **Εκτιμώμενη Αξία** | Η Αναθέτουσα Αρχή έχει καθορίσει τις πιο κάτω μέγιστες αποδεκτές τιμές μονάδας. Προσφορές με τιμές μονάδας που υπερβαίνουν τις τιμές αυτές θα απορρίπτονται:  Μέγιστη Αποδεκτή Τιμή Μονάδας 1: **€65,00** ανά δωμάτιο ημερησίως, μη συμπεριλαμβανομένου του ΦΠΑ, σε περίπτωση που στο δωμάτιο φιλοξενείται ένα άτομο 18 ετών και άνω.  Μέγιστη Αποδεκτή Τιμή Μονάδας 2: **€ 95,00** ανά δωμάτιο ημερησίως, μη συμπεριλαμβανομένου του ΦΠΑ, σε περίπτωση που οι φιλοξενούμενοι στο δωμάτιο 18 ετών και άνω θα είναι δύο.  Σε περίπτωση που στο ίδιο δωμάτιο θα διαμένει και παιδί/α κάτω των 18 ετών, τότε οι προαναφερόμενες Τιμές Μονάδας θα αυξάνονται:  Αποδεκτή Τιμή Μονάδας 3: Καθορίζεται **σταθερή** τιμή  **€ 10,00** μη συμπεριλαμβανομένου του ΦΠΑ για κάθε παιδί άνω των **2 μέχρι 12** ετών. **Παιδιά έως 2 ετών θα φιλοξενούνται δωρεάν**.  Αποδεκτή Τιμή Μονάδας 4: Καθορίζεται **σταθερή** τιμή  **€ 15,00** μη συμπεριλαμβανομένου του ΦΠΑ για κάθε παιδί **άνω** των 12 ετών.  Αποδεκτή Τιμή Μονάδας 5: Σε περίπτωση που στο ίδιο δωμάτιο διαμένει τρίτο άτομο 18 ετών και άνω η Τιμή Μονάδας 2 θα αυξάνεται κατά 45% μη συμπεριλαμβανομένου του ΦΠΑ.  Στην περίπτωση των οργανωμένων διαμερισμάτων τα δωμάτια υπολογίζονται όπως αναφέρεται στο σημείο με α.α (2) του εντύπου 6. Για παράδειγμα για διαμονή 6 ατόμων άνω των 18 ετών σε διαμέρισμα 2 υπνοδωματίων τότε θα θεωρείται ότι διαμένουν 3 άτομα σε κάθε δωμάτιο και η ημερήσια χρέωση για το διαμέρισμα συνολικά θα υπολογίζεται ως εξής: (Τιμή Μονάδας 2+45% της Τιμής Μονάδας 2)\*2 δωμάτια. |
| **2.3(β)** | **Συνολικό Εγγυημένο Ποσό** | Η Αναθέτουσα Αρχή θα εγγυάται ένα Ελάχιστο Ποσό Αμοιβής του Αναδόχου. Το Συνολικό Εγγυημένο Ποσό θα υπολογίζεται όπως προβλέπεται στο Άρθρο 8 του Μέρους Β: Συμφωνία |
| **2.4** | **Χρηματοδότηση** | **Από Εθνικούς Πόρους. Η Ευρωπαϊκή Επιτροπή αναμένεται να παραχωρήσει πρόσθετες πιστώσεις με την μορφή έκτακτης βοήθειας για κάλυψη μέρους των δαπανών** |
| **2.5** | **Εκτιμώμενος αριθμός απαιτούμενων δωματίων** | **Εκτιμάται ότι αν συνεχιστεί η ροή εκτοπισθέντων προς τα ξενοδοχεία είναι δυνατό κατά την 1/6/2023 να απαιτούνται περίπου 300 δωμάτια (που δεν έγινε κατορθωτό να εξασφαλιστούν μέσω της προηγούμενης διαδικασίας σύναψης σύμβασης) και μέχρι τη λήξη της παρούσας διαγωνιστικής διαδικασίας θα απαιτούνται επιπλέον δωμάτια ανάλογα με τις νέες ροές. Ωστόσο ο ακριβής αριθμός των δωματίων που θα χρησιμοποιηθούν τελικά δεν είναι εκ των προτέρων γνωστός μπορεί να είναι κατά πολύ μεγαλύτερος εάν παρουσιαστούν αυξημένες αφίξεις ή και κατά πολύ λιγότερος εάν υπάρχουν αναχωρήσεις από τα ξενοδοχεία και η Αναθέτουσα Αρχή δεν δεσμεύεται για τη φιλοξενία οποιουδήποτε αριθμού ατόμων και κατ’ επέκταση για τη χρήση οποιουδήποτε αριθμού δωματίων.** |
| **2.6** | **Διαδικασία διαγωνισμού** | Το αντικείμενο της σύμβασης αφορά κατ’ επείγουσα ανάγκη που οφείλεται σε γεγονότα απρόβλεπτα για την Αναθέτουσα Αρχή και ο παρών διαγωνισμός διεξάγεται με βάση το Άρθρο 29(2)(γ) του Ν.73(Ι)/2016. |
| **2.7** | **Κριτήριο Ανάθεσης** | Η πλέον συμφέρουσα από Οικονομική άποψη προσφορά βάσει τιμής |
| **2.8** | **Αναθέτουσα Αρχή** | **Αναθέτουσα Αρχή είναι το Υφυπουργείο Τουρισμού το οποίο προκηρύσσει τον διαγωνισμό, θα αξιολογήσει τις προσφορές και θα αποφασίσει για την ανάθεση των συμβάσεων στους Αρχικούς Αναδόχους καθώς και για την ανάθεση των συμβάσεων στους επιλαχόντες Αναδόχους. Οι συμβάσεις που θα υπογραφτούν θα είναι μεταξύ των Αναδόχων και του Υφυπουργείου ή και μεταξύ των Αναδόχων και των Τοπικών Αρχών (Δήμοι και Κοινότητες) όπως θα ήθελε αποφασίσει το Υφυπουργείο Τουρισμού κατά την απόλυτη κρίση του.** |
| **2.9** | **Αρμόδιος Λειτουργός** | **Ρένα Καλογήρου**  **Αρ. τηλ. 22691179** |
| **2.10** | **Περίοδος διάθεσης Εγγράφων Διαγωνισμού** | Έως τηνπροθεσμία υποβολής προσφορών |
| **2.11** | **Δημοσίευση εγγράφων διαγωνισμού και τροποποιήσεις** | Τα έγγραφα του διαγωνισμού είναι αναρτημένα στην ιστοσελίδα της Αναθέτουσας Αρχής <https://www.tourism.gov.cy> .Η Αναθέτουσα Αρχή δύναται να δημοσιεύει στην ιστοσελίδα της διορθώσεις μικρής έκτασης στα έγγραφα του διαγωνισμού μέχρι τις 26/5/2023. Τυχόν παράταση της προθεσμίας υποβολής των προσφορών ή τυχόν ακύρωση του διαγωνισμού μπορεί να δημοσιευθεί στην ιστοσελίδα της Αναθέτουσας Αρχής και μετά τη 26/5/2023 |
| **2.12** | **Ελάχιστες Απαιτήσεις** | Οι ελάχιστες απαιτήσεις της Αναθέτουσας Αρχής για τα ξενοδοχεία και οργανωμένα διαμερίσματα για τα οποία θα υποβληθεί προσφορά αναφέρονται στη στήλη 2 του Εντύπου 6 |
| **2.13** | **Προθεσμία υποβολής Προσφορών** | Έως το **Σάββατο 27/5/2023** και ώρα **12:00 το μεσημέρι** |
| **2.14** | **Τόπος υποβολής Προσφορών** | Κιβώτιο Προσφορών του Υφυπουργείου Τουρισμού, Λεωφόρος Λεμεσού 19, 2112 Αγλαντζιά, Λευκωσία |
| **2.15** | **Δέσμευση μη Απόσυρσης της Προσφοράς** | **€5.000,00** |
| **2.16** | **Διάρκεια ισχύος Προσφορών** | **Μέχρι 1/6/2023. Βλέπε επίσης και παράγραφο 9.6.2** |
| **2.17** | **Γλώσσα σύνταξης Προσφοράς** | **Ελληνική** |
| **2.18** | **Νόμισμα Προσφοράς** | Ευρώ |
| **2.19** | **Διάρκεια εκτέλεσης της Σύμβασης** | **Βλέπε Άρθρο 3 στο Μέρος Β : Συμφωνία** |
| **2.20** | **Εκτιμώμενη ημερομηνία γνωστοποίησης αποτελεσμάτων διαγωνισμού** | **2 μέρες από την ημερομηνία υποβολής των προσφορών** |
| **2.21** | **Εκτιμώμενη ημερομηνία υπογραφής σύμβασης** | **3 μέρες από την ημερομηνία υποβολής των προσφορών** |
| **2.22** | **Τόπος παροχής Υπηρεσιών** | **Το κατάλυμα που θα δηλώσει με την προσφορά του ο Ανάδοχος** |

# ΝΟΜΙΚΟ ΠΛΑΙΣΙΟ

## Ισχύουσα Νομοθεσία

1. Ο Διαγωνισμός θα διεξαχθεί σύμφωνα με τους σχετικούς με τη σύναψη δημοσίων συμβάσεων Νόμους και Κανονισμούς της Κυπριακής Δημοκρατίας όπως τυχόν έχουν κατά περίπτωση τροποποιηθεί και ισχύουν, και ειδικότερα:

α. τον περί της Ρύθμισης των Διαδικασιών Σύναψης Δημοσίων Συμβάσεων και για Συναφή Θέματα Νόμο του 2016, ο οποίος έχει δημοσιευθεί στην Επίσημη Εφημερίδα της Δημοκρατίας στις 28 Απριλίου 2016 {Ν.73(Ι)/2016}.

β. τους περί της Σύναψης Συμβάσεων (Προμήθειες, Έργα και Υπηρεσίες) Γενικούς Κανονισμούς, οι οποίοι έχουν δημοσιευθεί στην Επίσημη Εφημερίδα της Δημοκρατίας στις 4 Μαΐου 2007 (ΚΔΠ 201/2007).

γ. τους περί της Διαχείρισης της Εκτέλεσης Δημοσίων Συμβάσεων και των Διαδικασιών Αποκλεισμού των Οικονομικών Φορέων από Διαδικασίες Σύναψης Δημοσίων Συμβάσεων Κανονισμούς του 2016, οι οποίοι έχουν δημοσιευθεί στην Επίσημη Εφημερίδα της Δημοκρατίας στις 28 Απριλίου 2016 (ΚΔΠ 138/2016).

Πρόσβαση στα έγγραφα της προαναφερθείσας νομοθεσίας μπορούν να έχουν οι Οικονομικοί Φορείς μέσω της ιστοσελίδας [www.treasury.gov.cy](http://www.treasury.gov.cy/)

# ΣΤΟΙΧΕΙΑ ΕΓΓΡΑΦΩΝ ΔΙΑΓΩΝΙΣΜΟΥ

## Κυριότητα και Χρήση των Εγγράφων Διαγωνισμού

1. Όλες οι πληροφορίες που περιέχονται στα Έγγραφα Διαγωνισμού και τα δικαιώματα επί αυτών ανήκουν στην Αναθέτουσα Αρχή.
2. Η χρήση των Εγγράφων Διαγωνισμού από τους Οικονομικούς Φορείς επιτρέπεται μόνον για τις ανάγκες προετοιμασίας των Προσφορών τους.

## Περιεχόμενα Εγγράφων Διαγωνισμού

1. Τα Έγγραφα Διαγωνισμού συνίστανται:

α. στην Προκήρυξη του Διαγωνισμού,

β. στο παρόν Μέρος Α «Οδηγίες προς τους Οικονομικούς Φορείς»

γ. στο Μέρος Β «Συμφωνία - Ειδικοί όροι σύμβασης»

δ. στο συνημμένο Προσάρτημα με Υποδείγματα Εντύπων, και συγκεκριμένα:

* + **Έντυπο 1:** Δέσμευση μη Απόσυρσης της Προσφοράς
  + **Έντυπο 2:** Δήλωση Πιστοποίησης Προσωπικής Κατάστασης
  + **Έντυπο 3:** Βεβαίωση σχετικά με την προστασία των εργαζομένων
  + **Έντυπο 4:** Οικονομική Προσφορά
  + **Έντυπο 5:** Δήλωση αναφορικά με τον Κανονισμό (ΕΕ) αριθ. 833/2014
  + **Έντυπο 6:** Ελάχιστες Απαιτήσεις Αναθέτουσας Αρχής για τα ξενοδοχεία και οργανωμένα διαμερίσματα
  + **Έντυπο 7:** Δέσμευση Προσκόμισης Πιστοποιητικών για Σύναψη Δημόσιας Σύμβασης

1. Σε περίπτωση που διαπιστωθεί ότι έγγραφα διαγωνισμού δεν είναι πλήρη, σύμφωνα με το προηγούμενο εδάφιο, οι οικονομικοί φορείς δικαιούνται να ζητήσουν από την Αναθέτουσα Αρχή την συμπλήρωση των εγγράφων. Προσφυγές κατά της νομιμότητας του διαγωνισμού με το αιτιολογικό της μη πληρότητας των εγγράφων, θα απορρίπτονται ως απαράδεκτες.

## 

# ΠΑΡΟΧΗ ΔΙΕΥΚΡΙΝΙΣΕΩΝ ΕΠΙ ΤΩΝ ΕΓΓΡΑΦΩΝ ΔΙΑΓΩΝΙΣΜΟΥ

## Διευκρινίσεις από την Αναθέτουσα Αρχή

1. Η Αναθέτουσα Αρχή δύναται να προβαίνει σε μικρού εύρους προσθήκες, διορθώσεις ή τροποποιήσεις επί των όρων των Εγγράφων Διαγωνισμού, τις οποίες θα δημοσιεύει στην ιστοσελίδα της, εντός της προθεσμίας της παραγράφου 2.11.

## Έγγραφη Υποβολή Ερωτήσεων από τους Ενδιαφερόμενους

1. Τυχόν διευκρινιστικές ερωτήσεις, εισηγήσεις, σχόλια ή/και παρατηρήσεις σχετικά με τους όρους των Εγγράφων Διαγωνισμού, υποβάλλονται από τους Ενδιαφερόμενους Οικονομικούς Φορείς στο ηλεκτρονικό ταχυδρομείο [renakalogirou@visitcyprus.com](mailto:renakalogirou@visitcyprus.com) μέχρι 26/5/2026 ώρα 9:00 π.μ.
2. Εφόσον οι τυχόν διευκρινιστικές ερωτήσεις, εισηγήσεις, σχόλια ή/και παρατηρήσεις ζητηθούν σύμφωνα με τα παραπάνω οριζόμενα, η Αναθέτουσα Αρχή δημοσιεύει συμπληρωματικά έγγραφα ή διευκρινιστικές απαντήσεις στην ιστοσελίδα της εντός της προθεσμίας της παραγράφου 2.11.
3. Οι Οικονομικοί Φορείς σε καμία περίπτωση δε δύνανται να επικαλεστούν προφορικές απαντήσεις που παρέχονται από οποιονδήποτε Δημόσιο Λειτουργό. Η Αναθέτουσα Αρχή δεν δεσμεύεται από οποιεσδήποτε προφορικές απαντήσεις.

# ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΣΤΟ ΔΙΑΓΩΝΙΣΜΟ

## Δικαιούμενοι Συμμετοχής

1. (α) Δικαίωμα συμμετοχής στο διαγωνισμό αυτό έχουν φυσικά ή νομικά πρόσωπα (δημοσίου ή ιδιωτικού δικαίου) ή κοινοπραξίες φυσικών ή/και νομικών προσώπων, τα οποία είναι εγκατεστημένα νόμιμα στην Κύπρο ή σε άλλο κράτος μέλος της Ευρωπαϊκής Ένωσης (ΕΕ) ή του Ευρωπαϊκού Οικονομικού Χώρου (ΕΟΧ) ή σε τρίτες χώρες που έχουν υπογράψει και κυρώσει τη Διεθνή Συμφωνία περί Δημοσίων Συμβάσεων (GPA) ή έχουν υπογράψει και κυρώσει συμφωνίες σύνδεσης ή διμερείς συμφωνίες με την Ε.Ε. ή με την Κυπριακή Δημοκρατία στον τομέα των Δημοσίων Συμβάσεων.

(β) Δικαίωμα συμμετοχής στο διαγωνισμό έχουν: (i) οι επιχειρηματίες των προτεινόμενων Ξενοδοχείων/οργανωμένων διαμερισμάτων στο όνομα των οποίων εκδόθηκε η άδεια λειτουργίας του ξενοδοχείου/οργανωμένων διαμερισμάτων με βάση τον Περί της Ρύθμισης της Ίδρυσης και Λειτουργίας Ξενοδοχείων και Τουριστικών Καταλυμάτων Νόμο του 2019 όπως τυχόν έχει κατά περίπτωση τροποποιηθεί ή

(ii) τα πρόσωπα που καλύπτονται από τις διατάξεις του άρθρου 18 του Περί της Ρύθμισης της Ίδρυσης και Λειτουργίας Ξενοδοχείων και Τουριστικών Καταλυμάτων Νόμο του 2019 όπως τυχόν έχει κατά περίπτωση τροποποιηθεί. Συγκεκριμένα σύμφωνα με το άρθρο 18 «Κάθε πρόσωπο που κατά την ημερομηνία έναρξης της ισχύος του παρόντος Νόμου, λειτουργεί ξενοδοχείο ή τουριστικό κατάλυμα άνευ άδειας λειτουργίας δυνάμει του περί Ξενοδοχείων και Τουριστικών Καταλυμάτων Νόμου, υποχρεούται εντός πέντε (5) ετών να εξασφαλίσει άδεια λειτουργίας ξενοδοχείου ή τουριστικού καταλύματος, σύμφωνα με τις διατάξεις του παρόντος Νόμου και των Κανονισμών που εκδίδονται δυνάμει αυτού.» Δηλαδή τα πρόσωπα που ανέλαβαν τη λειτουργία των προτεινόμενων ξενοδοχείων ή οργανωμένων διαμερισμάτων μετά την έναρξη ισχύος του εν λόγω Νόμου (που ήταν η 15.3.2019) δεν έχουν δικαίωμα να συμμετέχουν στο διαγωνισμό εκτός και εάν ικανοποιούν τις απαιτήσεις του σημείου (i) πιο πάνω.

1. Οι κοινοπραξίες φυσικών ή/και νομικών προσώπων δικαιούνται να υποβάλουν κοινή Προσφορά, με τις παρακάτω προϋποθέσεις:

α. Ότι στην Προσφορά αναγράφεται απαραιτήτως το ποσοστό συμμετοχής κάθε προσώπου.

β. Ότι όλα τα πρόσωπα της κοινοπραξίας θα πρέπει να πληρούν τις απαιτήσεις που προνοούνται στην παράγραφο 1 πιο πάνω.

1. Οι κοινοπραξίες δεν υποχρεούνται να περιβληθούν ορισμένη νομική μορφή ούτε για την υποβολή της Προσφοράς τους ούτε και για την υπογραφή της Σύμβασης.
2. Σύμφωνα με τον Κανονισμό (ΕΕ) αριθ. 833/2014, σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία, ως έχει τροποποιηθεί, δεν επιτρέπεται η ανάθεση Σύμβασης όπου υπάρχει ρωσική ανάμειξη κατά τα διαλαμβανόμενα στις διατάξεις του εν λόγω Κανονισμού
3. Κάθε φυσικό ή νομικό πρόσωπο μπορεί να συμμετάσχει στο διαγωνισμό είτε μεμονωμένα είτε σε μία μόνο κοινοπραξία.

## Προσωπική κατάσταση του Προσφέροντα

1. Για την υπογραφή της σύμβασης, οι Οικονομικοί Φορείς πρέπει να πληρούν υποχρεωτικά τις παρακάτω προϋποθέσεις που αφορούν την προσωπική τους κατάσταση:

α. να μην υπάρχει τελεσίδικη καταδικαστική απόφαση εις βάρος τους για:

(i) συμμετοχή σε εγκληματική οργάνωση, όπως αυτή ορίζεται στο άρθρο 2 της Απόφασης – Πλαισίου 2008/841/ΔΕΥ του Συμβουλίου της 24ης Οκτωβρίου 2008 για την καταπολέμηση του οργανωμένου εγκλήματος,

(ii) διαφθορά, όπως ορίζεται στο άρθρο 3 της Σύμβασης περί της καταπολέμησης της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ευρωπαϊκής Ένωσης, καταρτιζόμενη δυνάμει του άρθρου Κ. 3 παράγραφος 2 στοιχείο (γ) της συνθήκης για την Ευρωπαϊκή Ένωση και στο άρθρο 2 παράγραφος (1) της Απόφασης -Πλαισίου 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα, καθώς και όπως ορίζεται στη Δημοκρατία ή στο εθνικό δίκαιο του οικονομικού φορέα,

(iii) απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων,

(iv) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται αντιστοίχως στα άρθρα 1 και 3 της Απόφασης – Πλαισίου 2002/475/ΔΕΥ του Συμβουλίου της 13ης Ιουνίου 2002 για την καταπολέμηση της τρομοκρατίας ή ηθική αυτουργία, συνέργεια ή απόπειρα διάπραξης εγκλήματος ως ορίζονται στο άρθρο 4 αυτής,

(v) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως ορίζονται στο άρθρο 2 των περί της Παρεμπόδισης και Καταπολέμησης της Νομιμοποίησης Εσόδων από Παράνομες Δραστηριότητες Νόμων του 2007 έως 2016,

(vi) παιδική εργασία και άλλες μορφές εμπορίας ανθρώπων, σύμφωνα με το άρθρο 2 του περί της Πρόληψης και της Καταπολέμησης της Εμπορίας και Εκμετάλλευσης Προσώπων και της Προστασίας των Θυμάτων Νόμου του 2014.

Νοείται ότι, η υποχρέωση αποκλεισμού οικονομικού φορέα εφαρμόζεται επίσης όταν το πρόσωπο, εις βάρος του οποίου εκδόθηκε τελεσίδικη καταδικαστική απόφαση, είναι μέλος του διοικητικού, διευθυντικού ή εποπτικού οργάνου του εν λόγω οικονομικού φορέα ή έχει εξουσία εκπροσώπησης, λήψης αποφάσεων ή ελέγχου σε αυτό.

β. να μην έχουν αθετήσει τις υποχρεώσεις τους όσον αφορά την καταβολή φόρων ή εισφορών κοινωνικής ασφάλισης κατά την ημερομηνία υπογραφής της Σύμβασης, εφόσον έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με τις νομικές διατάξεις που ισχύουν στην Κυπριακή Δημοκρατία ή στη χώρα όπου είναι εγκατεστημένοι ή έχει αποδειχθεί από την Αναθέτουσα Αρχή με τα κατάλληλα μέσα,

γ. να μην τελούν υπό πτώχευση, να μην έχουν υπαχθεί σε διαδικασία εξυγίανσης ή ειδικής εκκαθάρισης, ή να μην τελούν υπό αναγκαστική διαχείριση από εκκαθαριστή ή από το δικαστήριο, ή να μην έχουν υπαχθεί σε διαδικασία πτωχευτικού συμβιβασμού ή να μην έχουν αναστείλει τις επιχειρηματικές τους δραστηριότητες ή να μην βρίσκονται σε οποιαδήποτε ανάλογη κατάσταση που προκύπτει από παρόμοια διαδικασία προβλεπόμενη σε εθνικές νομοθετικές και κανονιστικές διατάξεις,

δ. να μην έχουν διαπράξει σοβαρό επαγγελματικό παράπτωμα, το οποίο θέτει εν αμφιβόλω την ακεραιότητά τους και που αποδεδειγμένως διαπιστώθηκε με κατάλληλα μέσα από την Αναθέτουσα Αρχή,

ε. να μην υπάρχουν επαρκώς εύλογες ενδείξεις που οδηγούν την Αναθέτουσα Αρχή στο συμπέρασμα ότι ο οικονομικός φορέας συνήψε συμφωνίες με άλλους οικονομικούς φορείς, με στόχο τη στρέβλωση του ανταγωνισμού,

στ. να μην εμπίπτουν σε κατάσταση σύγκρουσης συμφερόντων, κατά την έννοια του άρθρου 6 του Νόμου, που δεν μπορεί να θεραπευθεί με άλλα, λιγότερο παρεμβατικά, μέσα

ζ. να μην εμπίπτουν σε κατάσταση στρέβλωσης του ανταγωνισμού από την πρότερη συμμετοχή τους κατά την προετοιμασία της διαδικασίας σύναψης σύμβασης, κατά τα οριζόμενα στο άρθρο 38 του Νόμου, που δεν μπορεί να θεραπευθεί με άλλα, λιγότερο παρεμβατικά, μέσα,

η. να μην έχουν επιδείξει σοβαρή ή επαναλαμβανόμενη πλημμέλεια, κατά την εκτέλεση ουσιώδης απαίτησης στο πλαίσιο προηγούμενης δημόσιας σύμβασης, προηγούμενης σύμβασης με αναθέτοντα φορέα ή προηγούμενης σύμβασης παραχώρησης, που είχε ως αποτέλεσμα την πρόωρη καταγγελία της προηγούμενης σύμβασης, αποζημιώσεις ή άλλες παρόμοιες κυρώσεις,

θ. να μην έχουν κριθεί ένοχοι σοβαρών ψευδών δηλώσεων, κατά την παροχή των πληροφοριών που απαιτούνται για την εξακρίβωση της απουσίας των λόγων αποκλεισμού ή την πλήρωση των κριτηρίων επιλογής, να μην έχουν αποκρύψει τις πληροφορίες αυτές και να είναι σε θέση να προσκομίσουν τα δικαιολογητικά που απαιτούνται σύμφωνα με το άρθρο 59 του Νόμου.

1. Νοείται ότι σε περίπτωση που ο Οικονομικός Φορέας είναι κοινοπραξία προσώπων, οι ανωτέρω προϋποθέσεις πρέπει να πληρούνται από όλα τα μέλη της κοινοπραξίας.
2. Σε περίπτωση που έχουν αναληφθεί διορθωτικές ενέργειες εκ μέρους του προσφέροντα, σε σχέση με οποιαδήποτε γεγονότα/καταστάσεις που δυνατόν να θεωρηθούν ότι συνιστούν κάποιο από τους πιο πάνω λόγους αποκλεισμού, οι ενέργειες αυτές να δηλωθούν από τον προσφέροντα κατά την υποβολή της προσφοράς. Η Αναθέτουσα Αρχή θα εξετάσει τα δηλωθέντα από τον Προσφέροντα, και σε περίπτωση που αυτά κριθούν ως μη ικανοποιητικά, πριν από τυχόν απόρριψη της προσφοράς και προκειμένου να καταλήξει στην τελική της απόφαση, θα ζητήσει εγγράφως τις απόψεις του.

## Οικονομική και χρηματοοικονομική επάρκεια - ΔΕΝ ΕΦΑΡΜΟΖΕΤΑΙ

## Τεχνικές και Επαγγελματικές Ικανότητες-ΔΕΝ ΕΦΑΡΜΟΖΕΤΑΙ

## Δέσμευση μη Απόσυρσης της Προσφοράς

1. Στην περίπτωση που ο Προσφέρων:

α αποσύρει την προσφορά του ή μέρος της μετά την τελευταία ημερομηνία υποβολής των προσφορών και κατά τη διάρκεια της περιόδου ισχύος των προσφορών, ή

β έχει υποβάλει ψευδή δήλωση ή πλαστό πιστοποιητικό, ή

γ έχει ειδοποιηθεί για την αποδοχή της προσφοράς του από την Αναθέτουσα Αρχή κατά την περίοδο ισχύος της προσφοράς, και έχοντας ειδοποιηθεί να προσέλθει για την υπογραφή της Σύμβασης:

(ι) έχει αρνηθεί ή παραλείψει να προσκομίσει εμπρόθεσμα οποιοδήποτε Πιστοποιητικό και/ή άλλο έγγραφο και/ή την Εγγύηση Πιστής Εκτέλεσης Συμβολαίου και/ή να εκπληρώσει οποιαδήποτε άλλη υποχρέωση που απορρέει από τη συμμετοχή του στο διαγωνισμό, ή

(ιι) έχει αρνηθεί ή παραλείψει να υπογράψει τη Σύμβαση,

**δύναται να επιβληθούν οι πιο κάτω κυρώσεις:**

α. αποκλεισμό από του δικαιώματος ανάθεσης της Σύμβασης,

β. οι προβλεπόμενες από τον Νόμο και τους Κανονισμούς κυρώσεις αναφορικά με συμμετοχή σε μελλοντικούς διαγωνισμούς που οδηγούν σε ανάθεση δημόσιας σύμβασης.

1. **Επιπρόσθετα,** ο προσφέρων υποχρεούται να καταβάλει στην Αναθέτουσα Αρχή ως αποζημίωση ποσό ίσο με €5.000,00.
2. Η Δέσμευση μη Απόσυρσης της Προσφοράς πρέπει να συνταχθεί σύμφωνα με το Έντυπο 1.

# ΣΤΟΙΧΕΙΑ ΠΡΟΣΦΟΡΩΝ

## Κυριότητα

1. Η Αναθέτουσα Αρχή κατέχει την κυριότητα όλων των Προσφορών που έχουν υποβληθεί κατά τη διαδικασία του παρόντος διαγωνισμού και οι Προσφέροντες δεν έχουν το δικαίωμα της επιστροφής σε αυτούς των Προσφορών τους από την Αναθέτουσα Αρχή.
2. Νοείται ότι οποιαδήποτε στοιχεία περιλαμβάνονται στις υποβληθείσες προσφορές και αφορούν προσωπικά δεδομένα, θα χρησιμοποιούνται από την Αναθέτουσα Αρχή στα πλαίσια της αξιολόγησης και τηρουμένων των προνοιών της Νομοθεσίας.

## Εμπιστευτικότητα

1. Η Αναθέτουσα Αρχή θα λάβει υπόψη της τα θεμιτά συμφέροντα των Προσφερόντων σε ότι αφορά την προστασία του απορρήτου που καλύπτει τεχνικά ή εμπορικά ζητήματα των επιχειρήσεών τους.
2. Οι Προσφέροντες δικαιούνται να προσδιορίσουν, στην Προσφορά τους, τις πληροφορίες που θεωρούν εμπιστευτικές και επιθυμούν να μην γνωστοποιηθούν σε τρίτους, αναφέροντας τους λόγους για τους οποίους τις θεωρούν εμπιστευτικές.

## Χρόνος Ισχύος

1. Ο χρόνος ισχύος των Προσφορών είναι ο αναφερόμενος στην παράγραφο 2.16. Προσφορά που ορίζει χρόνο ισχύος μικρότερο του ως άνω προβλεπόμενου, απορρίπτεται ως απαράδεκτη.
2. Η ισχύς των Προσφορών είναι δυνατό να παραταθεί, εφ’ όσον ζητηθεί από την Αναθέτουσα Αρχή, σύμφωνα με τον Κανονισμό.
3. Εάν προκύψει θέμα παράτασης της ισχύος των Προσφορών, η Αναθέτουσα Αρχή θα απευθυνθεί γραπτώς προς τους Προσφέροντες, πριν από τη λήξη ισχύος των Προσφορών για το αν αποδέχονται την παράταση για συγκεκριμένο χρονικό διάστημα. Οι προσφέροντες οφείλουν να απαντήσουν γραπτώς εντός του χρονικού διαστήματος το οποίο θα καθορίσει η Αναθέτουσα Αρχή. Προσφορά της οποίας ο προσφέρων παραλείψει να συγκατατεθεί γραπτώς στην αιτούμενη από την Αναθέτουσα Αρχή παράταση ισχύος των προσφορών, απορρίπτεται ως απαράδεκτη.

## Εναλλακτικές Προσφορές

Στο διαγωνισμό δεν γίνονται δεκτές εναλλακτικές προσφορές για το σύνολο ή μέρος του Αντικειμένου της Σύμβασης.

## Υποβολή Προσφοράς για μέρος του Αντικειμένου της Σύμβασης

Προσφορές για μέρος του Αντικειμένου της Σύμβασης δεν γίνονται δεκτές. Σε περίπτωση που ένας προσφέροντας επιθυμεί να υποβάλει προσφορά για πέραν του ενός ξενοδοχείου ή οργανωμένων διαμερισμάτων τότε για κάθε κατάλυμα θα πρέπει να υποβληθεί ξεχωριστή προσφορά η οποία θα περιλαμβάνει όλα τα στοιχεία της παραγράφου 8.3

# ΣΥΝΤΑΞΗ ΚΑΙ ΥΠΟΒΟΛΗ ΠΡΟΣΦΟΡΩΝ

## Χρόνος και Τρόπος Υποβολής

1. Οι προσφορές υποβάλλονται είτε στην τοποθεσία που αναφέρεται στη παράγραφο 2.14, είτε αποστέλλονται στην Αναθέτουσα Αρχή με συστημένη ταχυδρομική επιστολή, η οποία θα πρέπει, με ευθύνη του Προσφέροντα, να παραληφθεί από την Αναθέτουσα Αρχή μέχρι την τελευταία προθεσμία υποβολής προσφορών.
2. Στον εξωτερικό φάκελο ή περίβλημα κάθε προσφοράς να αναγράφονται ευκρινώς:

* Η λέξη **«ΠΡΟΣΦΟΡΑ»** με κεφαλαία γράμματα.
* Ο αριθμός διαγωνισμού.
* Ο τίτλος του διαγωνισμού.
* Τα στοιχεία του αποστολέα.

1. Όλα τα Έντυπα / Δηλώσεις που απαιτούνται πρέπει να είναι υπογεγραμμένα από εξουσιοδοτημένο άτομο.
2. Η Αναθέτουσα Αρχή κατέχει την κυριότητα όλων των Προσφορών που έχουν υποβληθεί κατά τη διαδικασία του παρόντος διαγωνισμού και οι Προσφέροντες δεν έχουν το δικαίωμα της επιστροφής σε αυτούς των Προσφορών τους από την Αναθέτουσα Αρχή.

Νοείται ότι οποιαδήποτε στοιχεία περιλαμβάνονται στις υποβληθείσες προσφορές και αφορούν προσωπικά δεδομένα, θα χρησιμοποιούνται από την Αναθέτουσα Αρχή στα πλαίσια της αξιολόγησης και τηρουμένων των προνοιών της Νομοθεσίας.

## Περιεχόμενα Προσφορών

Η προσφορά πρέπει να περιλαμβάνει τα εξής:

1. Τη Δέσμευση μη Απόσυρσης της Προσφοράς (Έντυπο 1)
2. Για την πιστοποίηση του δικαιώματος συμμετοχής, τα ακόλουθα στοιχεία:

α. Εφόσον ο Προσφέρων είναι νομικό πρόσωπο, αποδεικτικά στοιχεία σύστασής του.

β. Εφόσον ο Προσφέρων είναι κοινοπραξία φυσικών ή και νομικών προσώπων, θα πρέπει να κατατεθούν τα παραπάνω δικαιολογητικά για κάθε συμμετέχον νομικό πρόσωπο στην κοινοπραξία. Θα πρέπει επίσης να υποβληθεί Συμφωνητικό Συνεργασίας, το οποίο θα υπογράφουν όλοι οι συμμετέχοντες στην κοινοπραξία και στο οποίο θα δηλώνεται:

(ι) η πρόθεση του κάθε συμμετέχοντα για συμμετοχή στην κοινοπραξία,

(ιι) το ποσοστό συμμετοχής του κάθε μέλους στην κοινοπραξία,

(ιιι) ποιο μέλος θα είναι ο συντονιστής (leader) της κοινοπραξίας, και

(ιv) ποιος ορίζεται ως Εκπρόσωπος της κοινοπραξίας.

1. Βεβαίωση σχετικά με την προστασία των εργαζομένων (Έντυπο 3).

Πληροφορίες σχετικά με τις υποχρεώσεις που απορρέουν από τις διατάξεις της νομοθεσίας σε σχέση με την προστασία των εργαζομένων και τις συνθήκες εργασίας που ισχύουν στη Κυπριακή Δημοκρατία και εφαρμόζονται στο χώρο εκτέλεσης έργου, μπορούν να ληφθούν από την Ιστοσελίδα του Τμήματος Επιθεώρησης Εργασίας (<http://www.mlsi.gov.cy/dli>).

1. Η Αναθέτουσα Αρχή θα ελέγξει τη συμμόρφωση των προσφέροντων με τις πρόνοιες της παραγράφου 6.1.1(β) σημεία (ι) kai (ii) με βάση τα στοιχεία που τηρούνται στην Αναθέτουσα Αρχή σε σχέση με τους Επιχειρηματίες των καταλυμάτων. Η Αναθέτουσα Αρχή διατηρεί το δικαίωμα σε οποιοδήποτε στάδιο της διαδικασίας να ζητήσει από τον Προσφέροντα να υποβάλει αποδεικτικά στοιχεία που να τεκμηριώνουν οτι κατά την ημερομηνία έναρξης ισχύος του Περί της Ρύθμισης της Ίδρυσης και Λειτουργίας Ξενοδοχείων και Τουριστικών Καταλυμάτων Νόμο του 2019 λειτουργούσε το προτεινόμενο ξενοδοχείο ή οργανωμένο διαμέρισμα σε περίπτωση που με βάση τα στοιχεία της Αναθέτουσας Αρχής δεν εξάγεται κατά πόσο ο Προσφέροντας καλύπτεται από τις διατάξεις διατάξεις του άρθρου 18 του Περί της Ρύθμισης της Ίδρυσης και Λειτουργίας Ξενοδοχείων και Τουριστικών Καταλυμάτων Νόμο του 2019 όπως τυχόν έχει κατά περίπτωση τροποποιηθεί. Σε τέτοια περίπτωση ο Προσφέροντας οφείλει να τα υποβάλει εντός μίας εργάσιμης ημέρας.
2. Την Οικονομική Προσφορά (Έντυπο 4).

Κατά την ετοιμασία της Οικονομικής προσφοράς θα πρέπει να ληφθούν υπόψη τα παρακάτω:

α Σε περίπτωση λογιστικής ασυμφωνίας μεταξύ της τιμής μονάδας και της συνολικής τιμής, υπερισχύει η τιμή μονάδας.

β Οι τιμές μονάδας και η συνολική τιμή Προσφοράς εκφράζονται στο νόμισμα που ορίζεται στην παράγραφο 2.18. Οι τιμές θα δίνονται χωρίς Φ.Π.Α.

γ Για την συμπλήρωση του Εντύπου Οικονομικής Προσφοράς ο Προσφέρων πρέπει να συνυπολογίσει τυχόν κρατήσεις που προβλέπονται από την Κυπριακή Νομοθεσία, καθώς και κάθε άλλη δαπάνη που θα απαιτηθεί για την κάλυψη των υποχρεώσεών του, τα έξοδα και το κέρδος του.

δ Οι προσφερόμενες τιμές πρέπει να περιλαμβάνουν τόσο τους πληρωτέους δασμούς και φόρους, όσο και εισφορές που τυχόν επιβάλλονται από το δίκαιο της Ευρωπαϊκής Κοινότητας για τα εισαγόμενα προϊόντα. Οι προσφερόμενες τιμές θα θεωρούνται οριστικές και δεν θα επηρεάζονται από τυχόν αυξομειώσεις των προαναφερόμενων φόρων, δασμών ή/και εισφορών.

Υποβολή της Οικονομικής Προσφοράς κατά οποιονδήποτε άλλο τρόπο συνεπάγεται την απόρριψή της.

Εφόσον από την Οικονομική Προσφορά δεν προκύπτει με σαφήνεια η προσφερόμενη τιμή, η Προσφορά απορρίπτεται ως απαράδεκτη.

# ΔΙΑΔΙΚΑΣΙΑ ΔΙΕΝΕΡΓΕΙΑΣ ΔΙΑΓΩΝΙΣΜΟΥ

## Αποσφράγιση Προσφορών

1. Η αποσφράγιση των Προσφορών που έχουν έγκαιρα υποβληθεί από εξουσιοδοτημένα πρόσωπα μετά την εκπνοή της προθεσμίας υποβολής Προσφορών με τον τρόπο που προβλέπεται στους Κανονισμούς που αναφέρονται στην Παράγραφο 3.1.

## Έλεγχος Προϋποθέσεων Συμμετοχής

1. Μετά την αποσφράγιση των προσφορών, το Αρμόδιο Όργανο ελέγχει την εκπλήρωση των προϋποθέσεων συμμετοχής καθώς και την ορθότητα και την πληρότητα των δικαιολογητικών που έχουν υποβληθεί και καταγράφει τα αποτελέσματα του ελέγχου σε ειδικό έντυπο.
2. Σε περίπτωση που διαπιστωθούν Προσφορές που δεν καλύπτουν τις προϋποθέσεις συμμετοχής ή συντρέχουν λόγοι αποκλεισμού της παραγράφου 6.2(1)(α) και (γ)-(θ), και έχοντας εξετάσει τις οποιεσδήποτε ενέργειες έχουν δηλωθεί σύμφωνα με το εδάφιο 3 της παραγράφου του 6.2, η Αναθέτουσα Αρχή χαρακτηρίζει τις προσφορές αυτές απορριπτέες, και η τεχνική και η οικονομική προσφορά δεν αξιολογούνται. Οι προσφορές αυτές απορρίπτονται δια του Αρμοδίου Οργάνου της Αναθέτουσας Αρχής.

## Αξιολόγηση Οικονομικών Προσφορών

1. Tο Αρμόδιο Όργανο θα ελέγξει το περιεχόμενο της Οικονομικής Προσφοράς των προσφορών που κρίθηκαν αποδεκτές κατά το προηγούμενο στάδιο προκειμένου να διαπιστώσει το βαθμό ανταπόκρισης στις απαιτήσεις των Εγγράφων Διαγωνισμού.
2. Σε περίπτωση που διαπιστωθούν Προσφορές που δεν καλύπτουν τους απαιτούμενους από τα Έγγραφα Διαγωνισμού σχετικούς όρους και συνθήκες, η Αναθέτουσα Αρχή απορρίπτει τις Προσφορές αυτές δια του Αρμοδίου Οργάνου της.
3. Εάν μια Οικονομική Προσφορά θεωρηθεί ασυνήθιστα χαμηλή, η Αναθέτουσα Αρχή οφείλει να ζητήσει γραπτώς εξηγήσεις από τον Προσφέροντα σχετικά με την τιμή της προσφοράς του. Οι εξηγήσεις αυτές θα δίνονται εγγράφως, εντός μίας(1) εργάσιμης ημέρας από την ημερομηνία που θα ζητηθούν. Οι εξηγήσεις αφορούν τη σύνθεση της προσφοράς κατά τα οριζόμενα στις πρόνοιες του άρθρου 69 του Ν.73(Ι)/2016 . Το Αρμόδιο Όργανο εξετάζει τις παρεχόμενες πληροφορίες και αποφασίζει σχετικά με την αποδοχή ή την απόρριψη της Προσφοράς.
4. Αφού ολοκληρωθεί ο έλεγχος των Οικονομικών Προσφορών το Αρμόδιο Όργανο θα προβεί στην οριστική κατάταξη των προσφορών κατά αύξουσα σειρά της «Προσφερόμενης Τιμής».

Ως «Προσφερόμενη Τιμή» κάθε προσφοροδότη για σκοπούς κατάταξης και σύγκρισης τιμών θα θεωρείται το ακόλουθο άθροισμα:

Τιμή Μονάδας 1 χωρίς ΦΠΑ που αναφέρεται στο έντυπο Οικονομικής Προσφοράς + Τιμή Μονάδας 2 χωρίς ΦΠΑ που αναφέρεται στο έντυπο Οικονομικής Προσφοράς.

Σε περίπτωση που δύο ή περισσότεροι προσφέροντες κατά το στάδιο αξιολόγησης των Οικονομικών τους Προσφορών βρεθεί, ότι έχουν την ίδια «Προσφερόμενη Τιμή» η οποία αντιστοιχεί στη χαμηλότερη τιμή μεταξύ όλων των Οικονομικών Προσφορών που αξιολογούνται, τότε προηγείται στην κατάταξη ο Προσφέρων με τον μεγαλύτερο προσφερόμενο αριθμό δωματίων. Εάν και ο αριθμός δωματίων είναι ο ίδιος τότε προηγείται στην κατάταξη ο Προσφέρων που θα επιλεγεί με τη διαδικασία της κλήρωσης.

## Αξιολόγηση Τεχνικών Προσφορών

1. Ακολούθως το αρμόδιο όργανο θα προβεί σε έλεγχο των τεχνικών προσφορών προκειμένου να διαπιστώσει εάν ικανοποιούν τις απαιτήσεις του Αντικειμένου της Σύμβασης και θα διεξάγει επιτόπιο έλεγχο των ξενοδοχείων ή των οργανωμένων διαμερισμάτων που προτείνονται προκειμένου να διαπιστώσει κατά πόσο ανταποκρίνονται στις ελάχιστες απαιτήσεις της Αναθέτουσας Αρχής για τα ξενοδοχεία και Οργανωμένα διαμερίσματα που αναφέρονται στη στήλη 2 του Εντύπου 6 και θα συμπληρωθεί κατάλληλα το Έντυπο 6 με τα αποτελέσματα του ελέγχου. Όσες προσφορές δεν έχουν αποδεκτές Τεχνικές Προσφορές χαρακτηρίζονται απορριπτέες, καταγράφοντας τους ακριβείς λόγους απόρριψης για κάθε μία από αυτές. Διευκρινίζεται ότι ο έλεγχος των τεχνικών προσφορών που περιλαμβάνει τον επιτόπιο έλεγχο θα γίνει στο παρών στάδιο μόνο για τις προσφορές με την χαμηλότερη προσφερόμενη τιμή σύμφωνα με την κατάταξη της παραγράφου 9.3.4 και μέχρι να καλυφθούν οι ανάγκες σε δωμάτια κατά την 1/6/2023. Η Αναθέτουσα Αρχή έχει το δικαίωμα να αποφασίσει να διεξάγει τον επιτόπιο έλεγχο και κατά την διάρκεια του Σαββατοκύριακου 27 – 28/5/2023. Για τους Επιλαχόντες Ανάδοχους θα γίνεται σε μεταγενέστερο στάδιο ανάλογα με τις ανάγκες σε δωμάτια που θα προκύπτουν.

## Διευκρινίσεις και Διασαφηνίσεις Προσφορών

1. Η Αναθέτουσα Αρχή καθ’ όλη την διάρκεια της αξιολόγησης έχει το δικαίωμα, εφ’ όσον κριθεί αναγκαίο, να ζητήσει από Προσφέροντα την παροχή διευκρινήσεων σχετικά με το περιεχόμενο της Προσφοράς του. Στην περίπτωση αυτή η παροχή διευκρινήσεων είναι υποχρεωτική για τον Προσφέροντα και δεν θεωρείται αντιπροσφορά.
2. Όταν οι πληροφορίες ή τα δικαιολογητικά που πρέπει να υποβάλλονται από τους Προσφέροντες είναι ή εμφανίζονται ελλιπείς ή λανθασμένες ή όταν λείπουν συγκεκριμένα έγγραφα, οι Αναθέτουσες Αρχές δύνανται να ζητούν από τους Προσφέροντες να υποβάλλουν, να συμπληρώνουν, να αποσαφηνίζουν ή να ολοκληρώνουν τις σχετικές πληροφορίες ή τα δικαιολογητικά υπό την προϋπόθεση ότι τα σχετικά αιτήματα υποβάλλονται τηρουμένων των αρχών της ίσης μεταχείρισης και της διαφάνειας. Οι Προσφέροντες στην περίπτωση αυτή υποχρεούνται, με ποινή αποκλεισμού εάν δεν το πράξουν, τέτοιου είδους πληροφορίες ή δικαιολογητικά να τα υποβάλλουν στην Αναθέτουσα Αρχή, μέσα σε εύλογο χρονικό διάστημα που αυτή θα ορίζει κατά περίπτωση, το οποίο δεν θα είναι μικρότερο της **μίας (1)** εργάσιμης ημέρας.
3. Από τις διευκρινήσεις που δίνονται από Προσφέροντες, σύμφωνα με τα παραπάνω, λαμβάνονται υπόψη μόνον εκείνες που αναφέρονται στα σημεία για τα οποία ζητήθηκαν.

## Ολοκλήρωση Αξιολόγησης και Ανάθεση Σύμβασης

1. Η Ανάθεση των Συμβάσεων γίνεται αρχίζοντας από τον Προσφέροντα του οποίου η προσφορά έχει αναδειχθεί κατά τη διαδικασία αξιολόγησης ως η προσφορά με τη χαμηλότερη «Προσφερόμενη Τιμή» που κρίθηκε αποδεκτή και κατά τον έλεγχο των τεχνικών προσφορών και ακολούθως στον Προσφέροντα με την επόμενη χαμηλότερη «Προσφερόμενη Τιμή» που κρίθηκε αποδεχτή κατά τον έλεγχο των τεχνικών προσφορών, κ.ο.κ. μέχρι να καλυφθούν οι ανάγκες σε δωμάτια κατά την 1/6/2023, όπως οι ανάγκες αυτές θα διαμορφωθούν κατά τον χρόνο της ανάθεσης.

Οι Προσφέροντες με τους οποίους θα συναφθούν συμβάσεις για την κάλυψη των αναγκών κατά την 1/6/2023 θα αναφέρονται ως «Αρχικοί Ανάδοχοι».

1. Οι υπόλοιποι Προσφέροντες σε περίπτωση που υπάρχουν και κατατάγηκαν σύμφωνα με την παράγραφο 9.3.4 θα θεωρούνται ως Επιλαχόντες Ανάδοχοι. Οι προσφορές τους θα παραμείνουν αυτομάτως σε ισχύ εκτός και εάν οποιοσδήποτε εκ των Επιλαχόντων ζητήσει εγγράφως τον τερματισμό ισχύος της προσφοράς του. Σε περίπτωση που παραστεί ανάγκη για εξασφάλιση υπηρεσιών επιπλέον ξενοδοχείων και οργανωμένων διαμερισμάτων μέχρι τις 4/3/2024, η Αναθέτουσα Αρχή έχει το δικαίωμα να συνεχίσει με τον Επιλαχόντα Ανάδοχο με τη χαμηλότερη «Προσφερόμενη Τιμή» ακολούθως με τον Επιλαχόντα Ανάδοχο με την επόμενη χαμηλότερη «Προσφερόμενη Τιμή» κ.ο.κ. Διευκρινίζεται ότι σε τέτοια περίπτωση η Αναθέτουσα Αρχή θα διεξάγει προηγουμένως έλεγχο των τεχνικών προσφορών των Επιλαχόντων Αναδόχων όπως περιγράφεται στην παράγραφο 9.4.1 και η ανάθεση σύμβασης σε Επιλαχόντα Ανάδοχο θα γίνει με την προϋπόθεση ότι η τεχνική του προσφορά είναι αποδεκτή. Διευκρινίζεται περαιτέρω ότι οι Επιλαχόντες Ανάδοχοι δεν είναι υποχρεωμένοι να διαθέσουν τα δωμάτια της προσφοράς τους ωστόσο για να τους ανατεθεί σύμβαση θα πρέπει να διαθέσουν τουλάχιστον 20 δωμάτια.

Η Αναθέτουσα Αρχή έχει το δικαίωμα να εφαρμόζει την διαδικασία της παρούσας παραγράφου μέχρι την 31/10/2023.

1. Σε περίπτωση που οι Επιλαχόντες Ανάδοχοι δεν μπορούν να καλύψουν τις επιπλέον ανάγκες σε δωμάτια η Αναθέτουσα Αρχή έχει το δικαίωμα να καλέσει τους Υφιστάμενους Ανάδοχους να παραχωρήσουν επιπλέον δωμάτια αρχίζοντας από τον Ανάδοχο με την χαμηλότερη «προσφερόμενη τιμή» και εάν οι ανάγκες σε δωμάτια δεν καλύπτονται, να καλέσει τον Ανάδοχό με την επόμενη χαμηλότερη «προσφερόμενη τιμή» κ.ο.κ. μέχρι να καλυφθούν οι ανάγκες σε επιπλέον δωμάτια.
2. Η συμφωνία που θα υπογράφεται με τον Αρχικό Ανάδοχο και τον Επιλαχόντα είναι αυτή που φαίνεται στο Μέρος Β με τους ίδιους όρους.
3. Για την κατανομή των εκτοπισθέντων στα ξενοδοχεία και οργανωμένα διαμερίσματα θα λαμβάνεται επίσης υπόψη ο στόχος της Αναθέτουσας Αρχής να καλύψει το Εγγυημένο Ποσό κάθε σύμβασης.

# ΟΛΟΚΛΗΡΩΣΗ ΔΙΑΓΩΝΙΣΜΟΥ

## Γνωστοποίηση Αποτελεσμάτων Διαγωνισμού

1. Στον υποψήφιο Ανάδοχο αποστέλλεται έγγραφη σχετική ειδοποίηση.
2. Η Αναθέτουσα Αρχή ενημερώνει τους Προσφέροντες, για την απόφαση που έχει ληφθεί, καθώς και τους λόγους που αντιστοιχούν σε κάθε περίπτωση.

## Ακύρωση Διαγωνισμού

1. Ο διαγωνισμός μπορεί να ακυρωθεί πριν την προθεσμία υποβολής των Προσφορών για ειδικούς και αιτιολογημένους λόγους με απόφαση της Αναθέτουσας Αρχής, τους οποίους γνωστοποιεί εγγράφως στους προσφέροντες.
2. Ακύρωση μετά τη λήξη της προθεσμίας υποβολής των Προσφορών μπορεί να αποφασιστεί εφόσον συντρέχουν μία ή περισσότερες από τις παρακάτω προϋποθέσεις:
3. όταν ουδεμία προσφορά έχει υποβληθεί εντός της προβλεπόμενης προθεσμίας,
4. όταν οι όροι των Εγγράφων Διαγωνισμού περιλαμβάνουν όρους ή τεχνικές προδιαγραφές στις οποίες διαπιστώνεται ότι κανένας από τους Προσφέροντες δεν μπορεί να ανταποκριθεί ή ότι οι προδιαγραφές αυτές οδηγούν κατ’ αποκλειστικότητα σε συγκεκριμένο οικονομικό φορέα,
5. όταν οι τιμές όλων των Προσφορών που πληρούν τους όρους και τις τεχνικές προδιαγραφές των Εγγράφων Διαγωνισμού είναι εξωπραγματικές ή φαίνονται να είναι προϊόν προσυνεννόησης μεταξύ των Προσφερόντων, με αποτέλεσμα να καταστρατηγείται η έννοια του υγιούς ανταγωνισμού,
6. όταν οι περιστάσεις κάτω από τις οποίες προκηρύχθηκε ο διαγωνισμός έχουν διαφοροποιηθεί σε βαθμό που το αντικείμενο του διαγωνισμού να μην είναι πλέον αναγκαίο,
7. όταν δεν έχει εξασφαλιστεί έγκριση για επιπρόσθετες απαιτούμενες πιστώσεις σε περίπτωση που το ποσό της τελικής ανάθεσης αναμένεται να είναι μεγαλύτερο από το ποσό που αρχικά εγκρίθηκε πριν από την προκήρυξη της σύμβασης, ή
8. όταν συντρέχει οποιοσδήποτε άλλος σοβαρός μη προβλεπτός λόγος τον οποίο το Αρμόδιο Όργανο κρίνει δικαιολογημένο.
9. Οι Προσφέροντες δεν διατηρούν και παραιτούνται από οποιαδήποτε αξίωση έναντι της Αναθέτουσας Αρχής από τον λόγο της ενδεχόμενης ακύρωσης.

## Κατάρτιση και Υπογραφή Συμφωνίας

1. Ο Προσφέρων στον οποίο έχει ανατεθεί Σύμβαση είναι υποχρεωμένος να προσέλθει, εντός προθεσμίας μίας (1) εργάσιμης ημέρας από την ημερομηνία που θα παραλάβει σχετική πρόσκληση της Αναθέτουσας Αρχής, για την υπογραφή της σχετικής Συμφωνίας (Μέρος Β των Εγγράφων). Αν παρέλθει η παραπάνω προθεσμία και ο Προσφέρων δεν προσέλθει για την υπογραφή της Συμφωνίας, τότε ο Προσφέρων υπόκειται στις κυρώσεις που προβλέπονται στην παράγραφο 6.5.
2. Σε περίπτωση που δεν προσέλθει ο υποψήφιος ανάδοχος για υπογραφή, η Αναθέτουσα Αρχή έχει το δικαίωμα να παραπέμψει εκ νέου το θέμα στο Αρμόδιο Όργανο Ανάθεσης για ανάθεση της Σύμβασης στον επόμενο Προσφέροντα, σύμφωνα με την κατάταξη του εδαφίου της παραγράφου 9.3.4 και εφόσον είναι αποδεκτή η τεχνική προσφορά με βάση την παράγραφο 9.4. Νοείται ότι οι προσφορές θα πρέπει να βρίσκονται σε ισχύ κατά την ανάθεση.
3. Ο Προσφέρων στον οποίο έχει ανατεθεί η Σύμβαση είναι υποχρεωμένος να προσέλθει για την υπογραφή της Συμφωνίας προσκομίζοντας τα παρακάτω στοιχεία:

α. Συμπληρωμένο και υπογραμμένο το έντυπο «Δέσμευση Προσκόμισης Πιστοποιητικών για Σύναψη Δημόσιας Σύμβασης» (Έντυπο 7),

β. Συμπληρωμένο και υπογραμμένο το έντυπο Πιστοποίησης Προσωπικής Κατάστασης (Έντυπο 2)

γ. Συμπληρωμένο και υπογραμμένο το έντυπο Δήλωση Αναφορικά με τον Κανονισμό (ΕΕ) αριθ. 833/2014 (Έντυπο 5)

δ. Τα έγγραφα νομιμοποίησης του προσώπου που θα υπογράψει τη Συμφωνία,

ε. Σε περίπτωση κοινοπραξίας προσώπων, οριστικό συμφωνητικό συνεργασίας στο οποίο να καθορίζεται το ποσοστό συμμετοχής του κάθε μέλους στην κοινοπραξία, ο νόμιμος εκπρόσωπος της κοινοπραξίας, ποιο μέλος θα είναι ο συντονιστής της κοινοπραξίας. Νοείται ότι τα στοιχεία αυτά δεν μπορεί να διαφέρουν από τα οριζόμενα στο συμφωνητικό συνεργασίας της παραγράφου 8.3.1.

Τα τέλη χαρτοσήμανσης της Συμφωνίας που θα υπογραφεί βαρύνουν πλήρως τον Ανάδοχο.

**ΜΕΡΟΣ Β: ΣΥΜΦΩΝΙΑ**

Στη **Λευκωσία**, σήμερα την ………….. ημέρα …………. στην **Λεωφόρο Λεμεσού 19, 2112 Λευκωσία**,

αφενός μεν,

Το/Ο …………………….. το οποίο εκπροσωπείται νόμιμα από τον **……………….,** το/ο οποίο/ος θα καλείται στο εξής «Αναθέτουσα Αρχή»,

αφ’ ετέρου,

Η εταιρεία **………………**, που εδρεύει στην ……………….. και εκπροσωπείται νόμιμα από τον ……………….., που θα καλείται στο εξής «Ανάδοχος»,

συμφωνούν τα εξής:

**ΑΡΘΡΟ 1: ΔΟΜΗ ΤΗΣ ΣΥΜΒΑΣΗΣ**

1. Ρητά συμφωνείται ότι τη Σύμβαση αποτελούν, ως ενιαία και αναπόσπαστα μέρη:

α. Η παρούσα Συμφωνία

β. Τα έγγραφα του διαγωνισμού με αρ. προκήρυξης ………./2022

γ. Η προσφορά του Αναδόχου ημερ. ………….

Σε περίπτωση διαφοράς ανάμεσα στα πιο πάνω μέρη οι πρόνοιές τους θα εφαρμόζονται σύμφωνα με την πιο πάνω σειρά προτεραιότητας.

**ΑΡΘΡΟ 2: ΑΝΤΙΚΕΙΜΕΝΟ**

1. Το αντικείμενο της παρούσας Σύμβασης αφορά την παροχή υπηρεσιών προσωρινής φιλοξενίας στο **<συμπληρώνεται το όνομα του ξενοδοχείου ή των οργανωμένων διαμερισμάτων>** εκτοπισθέντων από την Ουκρανία.

Δικαίωμα διαμονής : Δικαίωμα διαμονής στα ξενοδοχεία έχουν τα άτομα που προσκομίζουν κατά την άφιξή τους στο ξενοδοχείο ή τα οργανωμένα διαμερίσματα τα απαραίτητα έγγραφα που θα καθορίζει η Αναθέτουσα Αρχή, τα οποία η Αναθέτουσα Αρχή θα γνωστοποιεί και γραπτώς στον Ανάδοχο. Ο Ανάδοχος υποχρεούται να δέχεται για διαμονή και μόνο τα άτομα που προσκομίζουν κατά την άφιξή τους τα απαραίτητα έγγραφα.

Η Αναθέτουσα Αρχή έχει το απεριόριστο δικαίωμα να αποφασίσει πως θα γίνεται η κατανομή των ατόμων στα δωμάτια (χρήση μονόκλινων, δίκλινων, κλπ). Η Αναθέτουσα Αρχή έχει επίσης το απεριόριστο δικαίωμα να αποφασίζει ποια άτομα θα διαμένουν στο ξενοδοχείο ή στα οργανωμένα διαμερίσματα.

Διάρκεια διαμονής: Η Αναθέτουσα Αρχή έχει το απεριόριστο δικαίωμα να αποφασίζει την περίοδο διαμονής των ατόμων στο ξενοδοχείο ή στα οργανωμένα διαμερίσματα. Κατά την έναρξη της σύμβασης η περίοδος διαμονής των ατόμων στο ξενοδοχείο/οργανωμένα διαμερίσματα καθορίζεται ως ακολούθως:

1. Τα άτομα που ήδη διαμένουν κατά την 31/5/2023 σε ξενοδοχεία / τουριστικά καταλύματα που εξασφαλίστηκαν από το Υφυπουργείο Τουρισμού με προηγούμενη διαδικασία σύναψης σύμβασης, και είναι ευάλωτοι, ήτοι μονήρη άτομα ή ζεύγη άνω των 65 ετών, μονούς γονείς/ κηδεμόνες με ανήλικα παιδιά κάτω των 12 ετών και άτομα με αναπηρίες που θα εξασφαλίσουν ειδική έγκριση από το Υφυπουργείο Κοινωνικής Πρόνοιας, θα διαμένουν στα ξενοδοχεία/τουριστικά καταλύματα που θα εξασφαλιστούν με την παρούσα διαδικασία σύναψης σύμβασης για μέγιστη περίοδο έξι μηνών.
2. Όπως, ευάλωτα άτομα, τα οποία έχουν εξασφαλίσει καθεστώς προσωρινής προστασίας στην Κυπριακή Δημοκρατία και αφικνούνται στα ξενοδοχεία από την 1.6.2023 και μετά φιλοξενούνται (διαμονή και πλήρη διατροφή) στα ξενοδοχεία/ τουριστικά καταλύματα της παρούσας διαδικασίας σύναψης σύμβασης για μέγιστη περίοδο έξι μηνών από την ημερομηνία της επιστολής της Υπηρεσίας Ασύλου με την οποία τους παραχωρείται καθεστώς προσωρινής προστασίας και εν πάση περιπτώσει μέχρι τις 4.3.2024. Διευκρινίζεται ότι, στην περίπτωση αυτή, οι μονοί γονείς/ κηδεμόνες με ανήλικα παιδιά κάτω των 12 ετών δεν θα θεωρούνται ως ευάλωτοι αλλά θα θεωρούνται ως ευάλωτοι μονοί γονείς/κηδεμόνες με ανήλικα παιδιά κάτω των έξι ετών.
3. Όπως, μη ευάλωτα άτομα που αφίχθηκαν μέχρι τις 31.5.2023 στα ξενοδοχεία/ τουριστικά καταλύματα που εξασφάλισε το Υφυπουργείο Τουρισμού με προηγούμενη διαδικασία σύναψης σύμβασης δικαιούνται φιλοξενία (διαμονή και πλήρη διατροφή) στα ξενοδοχεία/ τουριστικά καταλύματα μέχρι να συμπληρώσουν τους έξι μήνες από την ημερομηνία της σχετικής επιστολής της Υπηρεσίας Ασύλου για παραχώρηση του καθεστώτος προσωρινής προστασίας.

Η Αναθέτουσα Αρχή έχει το απεριόριστο δικαίωμα να προσθέσει ή και να αφαιρέσει κατηγορίες εκτοπισθέντων από την Ουκρανία που θα έχουν δικαίωμα να φιλοξενούνται στα ξενοδοχεία/οργανωμένα διαμερίσματα.

Η Αναθέτουσα Αρχή θα γνωστοποιεί γραπτώς στον Ανάδοχο οποιαδήποτε τροποποίηση αναφορικά με την περίοδο που θα δικαιούνται να διαμένουν στο ξενοδοχείο ή στα οργανωμένα διαμερίσματα τα άτομα που φιλοξενούνται καθώς και για τις κατηγορίες ατόμων που δικαιούνται φιλοξενία. Ο Ανάδοχος θα παρέχει φιλοξενία μόνο στα άτομα που δικαιούνται φιλοξενία και μόνο για την περίοδο που δικαιούνται.

1. Ο Ανάδοχος οφείλει να παρέχει φιλοξενία στα άτομα που ορίζονται στην παράγραφο 2.1 η οποία θα περιλαμβάνει διαμονή και 3 γεύματα: πρόγευμα, γεύμα και δείπνο. Τα γεύματα θα πρέπει να περιλαμβάνουν τουλάχιστον τα αναφερόμενα στο ακόλουθο μενού ή παρόμοιες επιλογές καθώς και απεριόριστη ποσότητα μη αλκοολούχων κυπριακών ποτών και συγκεκριμένα εμφιαλωμένου νερού, αναψυκτικά, χυμοί, καφέδες κατά τα γεύματα και απεριόριστο εμφιαλωμένο νερό κατά τη διάρκεια της ημέρας.

ΕΛΑΧΙΣΤΟ ΑΠΑΙΤΟΥΜΕΝΟ ΜΕΝΟΥ

**Πρόγευμα**

* δύο αυγά βραστά,
* δύο φέτες ψωμί,
* 2 φέτες τυρί slice,
* δύο φέτες αλλαντικά slice (χοιρινό ή γαλοπούλα),
* βούτυρο/μαργαρίνη
* Μαρμελάδα/μέλι
* Αγγουράκι/ντομάτα
* Γιαούρτι
* Επιλογή από ξηρούς καρπούς
* 2 φρούτα

Ροφήματα:

* Ζεστό ρόφημα (καφέ/τσάι)
* Κρύο ρόφημα (γάλα/χυμός)

Στις περιπτώσεις φιλοξενίας μικρών παιδιών στα δωμάτια το πρόγευμα θα περιλαμβάνει παιδική τροφή (πχ. γάλα σε σκόνη, δημητριακά).

Μεσημεριανό

* 1 κρεατικό ή πουλερικό ή ψάρι
* 1 συνοδευτικό (πατάτες, ρύζι, μακαρόνια)
* 1 μαγειρευτό νηστήσιμο (όσπρια, ιμάμ μπαϊλντί, φαγητό κατσαρόλας)
* 1 ορεκτικό (π.χ. σαλάτα ή σούπα)
* 2 φέτες ψωμί
* Λαδόξυδο
* Γιαουρτάκι
* 2 φρούτα / γλυκό

Δείπνο

* 1 κρεατικό ή πουλερικό ή ψάρι
* 1 συνοδευτικό (πατάτες, ρύζι, μακαρόνια)
* 1 μαγειρευτό νηστήσιμο (όσπρια, ιμάμ μπαϊλντί, φαγητό κατσαρόλας)
* 1 ορεκτικό (π.χ. σαλάτα ή σούπα)
* 2 φέτες ψωμί
* Λαδόξυδο
* Γιαουρτάκι
* 2 φρούτα / γλυκό

Στις περιπτώσεις φιλοξενίας μικρών παιδιών στα δωμάτια το γεύμα και το δείπνο θα περιλαμβάνει επιπρόσθετα παιδικά γεύματα (πχ. κοτομπουκιές, μακαρόνια, πατάτες τηγανητές).

Σημείωση: Να καταβληθεί από τον Ανάδοχο κάθε δυνατή προσπάθεια, στα μέτρα του δυνατού, να εξυπηρετηθούν άτομα με εξειδικευμένες διατροφικές συνήθειες (χωρίς γλουτένη, λακτόζη κλπ).

1. Τα δωμάτια θα πρέπει να παρέχουν κλιματισμό, **θέρμανση** και να έχουν ντους/μπάνιο και αποχωρητήριο και τηλεοπτικό δέκτη.

1. Το ξενοδοχείο ή τα οργανωμένα διαμερίσματα πρέπει να παρέχουν κλιματισμό, θέρμανση σε όλους του κοινοχρήστους χώρους καθώς και μία (1) αίθουσα που θα χρησιμοποιείται για την παροχή υπηρεσιών ψυχολογικής υποστήριξης στους εκτοπισθέντες από την Ουκρανία.
2. Ο Ανάδοχος θα πρέπει να παρέχει στα δωμάτια λινά και πετσέτες δύο φορές την εβδομάδα. Τα δωμάτια θα παραδίδονται καθαρά κατά την άφιξη των εκτοπισθέντων και θα καθαρίζονται δύο φορές την εβδομάδα.
3. **Ο Ανάδοχος οφείλει να έχει διαθέσιμα ημερησίως για τους σκοπούς της σύμβασης τον αριθμό των δωματίων της προσφοράς του.**

Διευκρινίζεται ότι η Αναθέτουσα Αρχή και ο Ανάδοχος έχουν δικαίωμα να συμφωνήσουν την διάθεση επιπλέον αριθμού δωματίων σε περίπτωση που παρουσιαστεί ανάγκη φιλοξενίας επιπλέον ατόμων. Διευκρινίζεται περαιτέρω ότι η πληρωμή θα γίνει με βάση τον αριθμό των δωματίων που χρησιμοποιήθηκαν τελικά και όπως προβλέπεται στο Άρθρο 8. Διευκρινίζεται επιπλέον ότι ο Ανάδοχος έχει το δικαίωμα να φιλοξενεί στα υπόλοιπα δωμάτια του ξενοδοχείου του οποιουσδήποτε άλλους φιλοξενούμενους /επισκέπτες.

1. Η Λίστα των Δωματίων (Rooming List) με τα ονόματα/στοιχεία των ατόμων που θα διαμένουν στο ξενοδοχείο θα πρέπει να αποστέλλεται σε καθημερινή βάση από τον Ανάδοχο στην Αναθέτουσα Αρχή και η διαθεσιμότητα δωματίων του ξενοδοχείου θα πρέπει να αποστέλλεται σε εβδομαδιαία βάση από τον Ανάδοχο στην Αναθέτουσα Αρχή στην ηλεκτρονική διεύθυνση ([ukraine@visitcyprus.com](mailto:ukraine@visitcyprus.com)).
2. O Aνάδοχος οφείλει να προβαίνει σε ημερήσιους ελέγχους των δωματίων και να επιβεβαιώνει καθημερινά τον αριθμό των ατόμων που διαμένουν στο ξενοδοχείο ή στα οργανωμένα διαμερίσματα. Σε περίπτωση που διαπιστωθεί ότι αριθμός ατόμων αναχώρησε από το ξενοδοχείο ή τα οργανωμένα διαμερίσματα χωρίς προηγουμένως να ενημερώσει την υποδοχή (χωρίς check out), να ενημερώνεται άμεσα η Αναθέτουσα Αρχή για τον ορθό αριθμό των διαμενόντων, τα ονόματα τους κτλ.
3. Θα πρέπει επίσης να αποστέλλεται στην Αναθέτουσα Αρχή για κάθε άτομο που διαμένει στο ξενοδοχείο ή τα οργανωμένα διαμερίσματα αντίγραφο των απαραίτητων εγγράφων που καθόρισε η Αναθέτουσα Αρχή σύμφωνα με τα αναφερόμενα στην παράγραφο 1 του Άρθρου 2 καθώς και έγγραφη βεβαίωση των ατόμων που διαμένουν στα ξενοδοχεία αναφορικά με τη διαμονή τους το δείγμα της οποίας θα καθορίσει η Αναθέτουσα Αρχή και θα κοινοποιήσει γραπτώς στον Ανάδοχο. Η Αναθέτουσα Αρχή έχει το δικαίωμα να αποφασίσει την υποβολή επιπλέον δικαιολογητικών για σκοπούς πληρωμής του Αναδόχου και να διεξάγει όλους τους ελέγχους επιτόπιους και άλλους που κρίνει απαραίτητους για επιβεβαίωση της παροχής των υπηρεσιών της σύμβασης.
4. Ο Ανάδοχος θα πρέπει να αποφεύγει την προσφορά δεύτερου δωματίου στην ίδια οικογένεια, σε περιπτώσεις που υπάρχει δυνατότητα να γίνει χρήση ενός δωματίου.
5. Κατά την άφιξη των εκτοπισθέντων στο ξενοδοχείο/οργανωμένα διαμερίσματα θα πρέπει να τους γνωστοποιείται από τον Ανάδοχο ότι δεν επιτρέπεται η αλλαγή καταλύματος. Όπου για σοβαρούς ή άλλους αιτιολογημένους λόγους ζητείται αλλαγή καταλύματος, θα πρέπει να τους γνωστοποιείται ότι θα πρέπει πρώτα να δοθεί έγκριση από το Υφυπουργείο Τουρισμού.
6. Κατά την διάρκεια της παροχής φιλοξενίας σε Ουκρανούς πρόσφυγες, οι Ουκρανοί πρόσφυγες **δεν δικαιούνται να διαμένουν σε άλλο χώρο από το δωμάτιο που τους παρέχεται στο ξενοδοχείο ή στο τουριστικό κατάλυμα.** Σε περίπτωση που ο Ανάδοχος διαπιστώσει ότι δεν γίνεται χρήση του δωματίου έχει υποχρέωση να το αναφέρει αμέσως στην Αναθέτουσα Αρχή για την λήψη των αναγκαίων μέτρων.
7. Στις περιπτώσεις που εκτοπισθέντας αναχωρήσει από το ξενοδοχείο/ τουριστικό κατάλυμα έστω και μια μέρα θα πρέπει ο Ανάδοχος να μην χρεώνει την Αναθέτουσα Αρχή για το συγκεκριμένο δωμάτιο την ημέρα αυτή και να γίνεται για το συγκεκριμένο δωμάτιο check out.
8. Εντός 10 ημερών από την υπογραφή της σύμβασης ο Ανάδοχος θα πρέπει να διαθέτει στα δωμάτια και στους κοινόχρηστους χώρους ελεύθερη πρόσβαση στο διαδίκτυο.

**ΑΡΘΡΟ 3: ΕΝΑΡΞΗ ΚΑΙ ΔΙΑΡΚΕΙΑ ΤΗΣ ΣΥΜΒΑΣΗΣ**

1. Η ημερομηνία έναρξης της εκτέλεσης του αντικειμένου της Σύμβασης είναι η **1/6/2023** και η διάρκειά της είναι μέχρι 4/3/2024.
2. Η Αναθέτουσα Αρχή δύναται να παρατείνει την σύμβαση μέχρι 30/6/2024 εφόσον εξασφαλιστεί η σύμφωνη γνώμη του Αναδόχου.

**ΑΡΘΡΟ 4: ΕΞΟΥΣΙΟΔΟΤΗΜΕΝΟΙ ΑΝΤΙΠΡΟΣΩΠΟΙ - ΕΙΔΟΠΟΙΗΣΕΙΣ**

1. Ο Ανάδοχος ορίζει ως Υπεύθυνο τον κύριο **…………….**,ο οποίος φέρει τη συνολική ευθύνη για την εκτέλεση του Αντικειμένου της Σύμβασης και για τη διοίκηση της Ομάδας Έργου.
2. Η Αναθέτουσα Αρχή θα ορίσει Υπεύθυνο Συντονιστή για τη διαχείριση της Σύμβασης, το όνομα του οποίου θα κοινοποιηθεί στον Ανάδοχο.
3. Οποιαδήποτε ειδοποίηση, συγκατάθεση, έγκριση, πιστοποιητικό ή απόφαση από οποιοδήποτε πρόσωπο απαιτείται από τη Σύμβαση θα γίνεται γραπτώς, εκτός εάν καθορίζεται διαφορετικά.
4. Οποιεσδήποτε προφορικές οδηγίες ή εντολές θα τίθενται σε ισχύ κατά το χρόνο μετάδοσής τους και θα επιβεβαιώνονται στη συνέχεια γραπτώς.

**ΑΡΘΡΟ 5: ΕΙΔΙΚΕΣ ΥΠΟΧΡΕΩΣΕΙΣ ΤΗΣ ΑΝΑΘΕΤΟΥΣΑΣ ΑΡΧΗΣ**

1. Η Αναθέτουσα Αρχή θα συνεργάζεται με τον Ανάδοχο και θα παρέχει οποιεσδήποτε αναγκαίες πληροφορίες/έγγραφα απαιτούνται για την εκτέλεση της Σύμβασης. Τα έγγραφα αυτά θα επιστρέφονται στην Αναθέτουσα Αρχή στο τέλος της περιόδου εκτέλεσης της Σύμβασης.

**ΑΡΘΡΟ 6: ΕΙΔΙΚΕΣ ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ – ΤΗΡΗΣΗ ΕΜΠΙΣΤΕΥΤΙΚΟΤΗΤΑΣ ΚΑΙ ΕΓΓΥΗΤΙΚΗ ΕΥΘΥΝΗ**

1. Ο Ανάδοχος θα χειρίζεται όλα τα έγγραφα και πληροφορίες που λαμβάνει σε σχέση με τη Σύμβαση ως απόρρητα. Οποιαδήποτε αποκάλυψη στοιχείων δεν μπορεί να διενεργηθεί χωρίς προηγούμενη γραπτή συγκατάθεση της Αναθέτουσας Αρχής. Σε περίπτωση διαφωνίας σχετικά με δημοσίευση ή αποκάλυψη στοιχείων, η απόφαση της Αναθέτουσας Αρχής θα είναι τελεσίδικη.
2. Σε περιπτώσεις Συμβάσεων που αφορούν ζητήματα που σχετίζονται με την επεξεργασία δεδομένων προσωπικού χαρακτήρα, ο Ανάδοχος εγγυάται ότι θα σέβεται και θα συμμορφώνεται με όλους τους ισχύοντες νόμους και κανονισμούς περί της προστασίας των φυσικών προσώπων έναντι της επεξεργασίας δεδομένων προσωπικού χαρακτήρα και ότι θα φέρει την ευθύνη και θα είναι σε θέση να αποδείξει τη συμμόρφωση του σ’ αυτούς. Επιπρόσθετα θα διασφαλίζει ότι, το προσωπικό του και οι τυχόν υπεργολάβοι ή συνεργάτες και τα πρόσωπα που τελούν υπό τον έλεγχο του, θα σέβονται και θα συμμορφώνονται επίσης με αυτούς τους νόμους και κανονισμούς. (Σχετικός είναι ο κανονισμός της ΕΕ 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016).

**ΑΡΘΡΟ 7: ΚΥΡΙΟΤΗΤΑ**

Οι υπηρεσίες της Σύμβασης καθώς και οποιοδήποτε έγγραφο ή υλικό που αποκτάται ή ετοιμάζεται από τον ανάδοχο κατά την εκτέλεση της σύμβασης, θα περιέλθουν στην απόλυτη ιδιοκτησία της Αναθέτουσας Αρχής με την ολοκλήρωση της Σύμβασης. Ο Ανάδοχος δύναται να κρατά αντίγραφο των πιο πάνω, αλλά δεν επιτρέπεται η χρήση τους για σκοπούς άλλους πέραν της Σύμβασης.

**ΑΡΘΡΟ 8: ΑΞΙΑ ΤΗΣ ΣΥΜΒΑΣΗΣ**

1. Η αξία της Σύμβασης καθορίζεται στο ποσό που θα προκύψει με βάση τον αριθμό των δωματίων που χρησιμοποιήθηκαν τελικά, τον αριθμό ημερών χρήσης τους και με βάση τις ακόλουθες Τιμές Μονάδας:

* Τιμή Μονάδας 1 <Ποσό προσφοράς> ευρώ ημερησίως ανά δωμάτιο, μη συμπεριλαμβανομένου του ΦΠΑ, σε περίπτωση που στο δωμάτιο φιλοξενείται ένα άτομο 18 ετών και άνω.
* Τιμή Μονάδας 2: <Ποσό προσφοράς> ευρώ ανά δωμάτιο ημερησίως, μη συμπεριλαμβανομένου του ΦΠΑ, σε περίπτωση που φιλοξενούμενοι στο δωμάτιο 18 ετών και άνω θα είναι δύο.

Σε περίπτωση που στο ίδιο δωμάτιο θα διαμένει και παιδί/α κάτω των 18 ετών, τότε οι προαναφερόμενες Τιμές Μονάδας θα αυξάνονται:

* Τιμή Μονάδας 3: Κατά **€ 10 ευρώ** μη συμπεριλαμβανομένου του ΦΠΑ για κάθε παιδί **από 2 - 12 ετών. Παιδιά έως 2 ετών θα φιλοξενούνται δωρεάν.**
* Τιμή Μονάδας 4 Κατά **€ 15 ευρώ** μη συμπεριλαμβανομένου του ΦΠΑ για κάθε παιδί άνω των 12 ετών.

- Τιμή Μονάδας 5: Σε περίπτωση που στο ίδιο δωμάτιο διαμένει τρίτο άτομο 18 ετών και άνω η Τιμή Μονάδας 2 θα αυξάνεται κατά 45% μη συμπεριλαμβανομένου του ΦΠΑ.

Στην περίπτωση των οργανωμένων διαμερισμάτων τα δωμάτια υπολογίζονται όπως αναφέρεται στην παράγραφο 2.12 του Μέρους Α των εγγράφων του διαγωνισμού. Για παράδειγμα για διαμονή 6 ατόμων άνω των 18 ετών σε διαμέρισμα 2 υπνοδωματίων τότε θα θεωρείται ότι διαμένουν 3 άτομα σε κάθε δωμάτιο και η ημερήσια χρέωση για το διαμέρισμα συνολικά θα υπολογίζεται ως εξής: (Τιμή Μονάδας 2+45% της Τιμής Μονάδας 2)\*2 δωμάτια.

Το Ελάχιστο Εγγυημένο από την Αναθέτουσα Αρχή Ποσό Αμοιβής του Αναδόχου καθορίζεται ως ακολούθως: Το ποσό των < συμπληρώνεται το ποσό των **€1.500 σε περίπτωση που η προσφορά αφορά 100 δωμάτια και πάνω ή ανάλογα χαμηλότερο ποσό σε περίπτωση μικρότερου προσφερόμενου αριθμού δωματίων>**  μη συμπεριλαμβανομένου του ΦΠΑ θα πολλαπλασιάζεται με τον αριθμό των ημερών της συμφωνίας (από την ημέρα έναρξης της σύμβασης μέχρι την ημερομηνία λήξης ή σε περίπτωση που η σύμβαση παραταθεί μέχρι την ημέρα λήξης της περιόδου παράτασης) και το ποσό που προκύπτει με βάση τους υπολογισμούς θα αναφέρεται ως **Συνολικό Εγγυημένο Ποσό**. Δηλαδή σε περίπτωση που η αξία της σύμβασης για τη συνολική διάρκεια της (συμπεριλαμβανομένης και τυχόν παράτασης της) με βάση τις Τιμές Μονάδας είναι μικρότερη από το Συνολικό Εγγυημένο Ποσό θα πληρωθεί από την Αναθέτουσα Αρχή στον Ανάδοχο τέτοιο ποσό ώστε για όλη τη διάρκεια της σύμβασης ο Ανάδοχος να πληρωθεί συνολικά το Συνολικό Εγγυημένο Ποσό όπως περιγράφεται στην παράγραφο 2 του Άρθρου 9.

2. Στην αξία της Σύμβασης με βάση τις Τιμές Μονάδας ή εάν εφαρμόζεται με βάση το συνολικό εγγυημένο ποσό, την οποία ο Ανάδοχος θεωρεί νόμιμο, εύλογο και επαρκές αντάλλαγμα για την παροχή των υπηρεσιών της Σύμβασης, (συμπεριλαμβανομένης και της πλήρους διατροφής) περιλαμβάνεται κάθε είδους δαπάνη που θα απαιτηθεί ή ενδέχεται να απαιτηθεί για την κάλυψη των υποχρεώσεων του Αναδόχου, τα έξοδα και το κέρδος του, περιλαμβανόμενων τυχόν αμοιβών τρίτων, χωρίς καμία περαιτέρω επιβάρυνση της Αναθέτουσας Αρχής.

**ΑΡΘΡΟ 9: ΤΡΟΠΟΣ ΠΛΗΡΩΜΗΣ**

1. Με την έναρξη της Σύμβασης, ο Ανάδοχος θα γνωστοποιήσει γραπτώς τον τραπεζικό λογαριασμό στον οποίο επιθυμεί να καταβάλλονται οι πληρωμές της συμβατικής αξίας, συμπληρώνοντας σχετικό έντυπο που θα του δοθεί από την Αναθέτουσα Αρχή. Σε περίπτωση που υπάρχει ήδη δηλωμένος τραπεζικός λογαριασμός για σκοπούς καταβολής πληρωμών από το Δημόσιο, δεν θα πρέπει να δηλωθεί άλλος τραπεζικός λογαριασμός, εκτός εάν ο Ανάδοχος επιθυμεί να καταβάλλονται από τούδε και στο εξής όλες οι πληρωμές του Δημοσίου σε άλλο τραπεζικό λογαριασμό. Η Αναθέτουσα Αρχή διατηρεί το δικαίωμα να αντιτεθεί στην επιλογή του Αναδόχου αναφορικά με τον τραπεζικό λογαριασμό.

1. Η πληρωμή θα γίνεται σε ευρώ, ανά μήνα ως εξής:

(α) Το ποσό που θα πληρωθεί ανά μήνα θα υπολογιστεί με βάση τις Τιμές Μονάδας που αναφέρονται στο Άρθρο 8, τον αριθμό δωματίων/ατόμων που χρησιμοποιήθηκαν/φιλοξενήθηκαν τελικά και τον αριθμό ημερών χρήσης τους.

(β) Για την τελική δόση στο τέλος του τελευταίου μήνα της σύμβασης: Θα υπολογιστεί η συνολική αξία των υπηρεσιών που παραχωρήθηκαν καθ’ όλη τη διάρκεια της σύμβασης (συμπεριλαμβανομένης και τυχόν παράτασής της) με βάση τις Τιμές Μονάδας του Άρθρου 8 (Αξία 1). Εάν η Αξία 1 είναι ίση ή υπερβαίνει το Συνολικό Εγγυημένο Ποσό που αναφέρεται στο άρθρο 8 τότε θα καταβληθεί στον Ανάδοχο η αξία των υπηρεσιών που παραχωρήθηκαν καθ όλη τη διάρκεια του τελευταίου μήνα με βάση τις τιμές μονάδας του άρθρου 8. Εάν η Αξία 1 είναι μικρότερη του Συνολικού Εγγυημένου Ποσού που αναφέρεται στο άρθρο 8, τότε θα καταβληθεί στον Ανάδοχο η διαφορά του Συνολικού Εγγυημένου Ποσού με το άθροισμα των ενδιάμεσων δόσεων που έχουν πληρωθεί στον Ανάδοχο σύμφωνα με το (α) πιο πάνω.

Η πληρωμή θα γίνεται κάθε μήνα με την προϋπόθεση ότι η Αναθέτουσα Αρχή θα παραλάβει τις υπηρεσίες που παρασχέθηκαν κατά το συγκεκριμένο μήνα και εφόσον προσκομιστούν από τον Ανάδοχο τα σχετικά τιμολόγια και λοιπά συνοδευτικά έγγραφα πληρωμής που καθορίζονται στις παραγράφους 1, 7 και 9 του Άρθρου 2. Διευκρινίζεται ότι ο Ανάδοχος έχει το δικαίωμα αν το επιθυμεί να τιμολογεί ανά δίμηνο και όχι κάθε μήνα.

1. Σύμφωνα με τις διατάξεις του περί της Λογιστικής και Δημοσιονομικής Διαχείρισης και περί του Χρηματοοικονομικού Ελέγχου της Δημοκρατίας Νόμος του 2014, ο οποίος έχει δημοσιευτεί στην Επίσημη Εφημερίδα της Δημοκρατίας στις 28.3.2014 (Ν.38(Ι)/2014), ο Γενικός Λογιστής της Δημοκρατίας δύναται κατά τη κρίση του κατά τη διενέργεια οποιασδήποτε πληρωμής προς φυσικό ή νομικό πρόσωπο δυνάμει της παρούσας Σύμβασης, να αποκόπτει οποιαδήποτε οφειλόμενα από τον Ανάδοχο ποσά προς οποιοδήποτε Υπουργείο ή Τμήμα ή Ανεξάρτητη Υπηρεσία ή άλλο Ειδικό Ταμείο του κράτους.

**ΑΡΘΡΟ 10: ΠΑΡΑΚΟΛΟΥΘΗΣΗ ΚΑΙ ΕΛΕΓΧΟΣ ΕΚΤΕΛΕΣΗΣ ΤΗΣ ΣΥΜΒΑΣΗΣ**

1. Η παρακολούθηση και ο έλεγχος εκτέλεσης της παρούσας καθώς και η παραλαβή του Αντικειμένου της Σύμβασης γίνεται από τον Συντονιστή/Επιτροπή Παρακολούθησης που έχει συσταθεί. Στο πλαίσιο αυτό οι αρμοδιότητες περιλαμβάνουν:

α. την έγκαιρη παροχή κατευθύνσεων στον Ανάδοχο.

β. τη συμβατική επίβλεψη, τη διατύπωση παρατηρήσεων και ενστάσεων και την παραλαβή των υπηρεσιών της σύμβασης κάθε μήνα, και την πρόταση προς τα αρμόδια όργανα για την έκδοση εντολής πληρωμής προς τον Ανάδοχο.

1. Ειδικότερα για την παραλαβή των υπηρεσιών της σύμβασης, εξετάζεται η συμμόρφωση του περιεχομένου των υπηρεσιών της σύμβασης, σύμφωνα με τα προβλεπόμενα στο άρθρο 2 της παρούσας Σύμβασης.
2. Οι υπηρεσίες κάθε μήνα της σύμβασης θεωρείται ότι έχουν παραληφθεί οριστικά και ανεπιφύλακτα εφόσον εντός  **60** ημερών από την λήξη κάθε μήνα, δεν υποβληθούν εγγράφως στον Ανάδοχο υποδείξεις που αναφέρονται στις προδιαγραφές και τους όρους της παρούσας Σύμβασης.
3. Με την οριστική παραλαβή των υπηρεσιών της σύμβασης κάθε μήνα θεωρείται ότι η σχετική υποχρέωση του αναδόχου εκπληρώνεται. Με την οριστική παραλαβή των υπηρεσιών της σύμβασης και του τελευταίου μήνα ολοκληρώνεται το έργο του Αναδόχου και αυτό αποτελεί οριστική παραλαβή του Αντικειμένου της Σύμβασης.

**ΑΡΘΡΟ 11: ΤΕΡΜΑΤΙΣΜΟΣ ΤΗΣ ΣΥΜΒΑΣΗΣ – ΔΙΑΚΑΝΟΝΙΣΜΟΣ ΔΙΑΦΟΡΩΝ**

1. Η Αναθέτουσα Αρχή δύναται, αφού δώσει στον Ανάδοχο προειδοποίηση τουλάχιστον επτά (7) ημερών, να τερματίσει τη Σύμβαση σε οποιαδήποτε από τις ακόλουθες περιπτώσεις:
   * + Η σύμβαση έχει υποστεί ουσιώδη τροποποίηση χωρίς νέα διαδικασία σύναψης σύβασης, η οποία απαιτήθηκε δυνάμει του άρθρου 72 του Ν. 73(Ι)/2016.
     + ο ανάδοχος, τη στιγμή της ανάθεσης της σύμβασης, τελούσε σε μια από τις καταστάσεις που αναφέρονται στο άρθρο 57 (1) του Ν.73(Ι)/2016,
     + η σύμβαση δεν έπρεπε να ανατεθεί στον ανάδοχο λόγω σοβαρής παραβίασης των υποχρεώσεων από τις Συνθήκες και τον παρόντα Νόμο, σύμφωνα με απόφαση του Δικαστηρίου της Ευρωπαϊκής Ένωσης στο πλαίσιο διαδικασίας δυνάμει του Άρθρου 258 της ΣΛΕΕ,

- ο Ανάδοχος αδυνατεί ουσιαστικά να εκπληρώσει τις συμβατικές του υποχρεώσεις,

- ο Ανάδοχος δεν συμμορφώνεται εντός εύλογου χρονικού διαστήματος με την ειδοποίηση του Υπεύθυνου Συντονιστή βάσει της οποίας ζητείται από τον Ανάδοχο να επανορθώσει κάθε αμέλεια ή αδυναμία εκπλήρωσης των συμβατικών του υποχρεώσεων που επηρεάζουν σημαντικά την πιστή εκτέλεση της Σύμβασης εντός των προθεσμιών,

- ο Ανάδοχος αρνείται ή αμελεί να εκτελέσει οδηγίες που δόθηκαν από τον Υπεύθυνο Συντονιστή,

- ο Ανάδοχος εκχωρεί τη Σύμβαση ή αναθέτει μέρος της σε υπεργολάβο/ους ή αντικαθιστά υπεργολάβο/ους χωρίς την έγκριση της Αναθέτουσας Αρχής,

- προκύψει οποιαδήποτε άλλη νομική ανικανότητα που παρεμποδίζει την εκτέλεση της Σύμβασης.

1. Επιπρόσθετα από τους λόγους τερματισμού που ορίζονται πιο πάνω, η Αναθέτουσα Αρχή δύναται, αφού δώσει στον Ανάδοχο προειδοποίηση επτά (7) ημερών να τερματίσει τη Σύμβαση όταν οι περιστάσεις κάτω από τις οποίες προκηρύχθηκε ο διαγωνισμός έχουν διαφοροποιηθεί σε βαθμό που το Αντικείμενο της Σύμβασης να μην είναι πλέον αναγκαίο ή όταν συντρέχει οποιοσδήποτε άλλος σοβαρός λόγος.
2. Ο Υπεύθυνος Συντονιστής, το συντομότερο δυνατό μετά τον τερματισμό, θα πιστοποιήσει την αξία των υπηρεσιών και όλων των οφειλόμενων προς τον Ανάδοχο ποσών κατά την ημερομηνία τερματισμού.
3. Σε περίπτωση που η Αναθέτουσα Αρχή τερματίσει τη Σύμβαση, θα δικαιούται να ανακτήσει από τον Ανάδοχο οποιαδήποτε βλάβη έχει υποστεί μέχρι το μέγιστο ποσό που καθορίζεται στη Σύμβαση. Εάν δεν καθορίζεται μέγιστο ποσό, η Αναθέτουσα Αρχή, χωρίς επηρεασμό των άλλων θεραπειών που προβλέπονται από τη Σύμβαση, θα δικαιούται να ανακτήσει το μέρος αυτό της αξίας της Σύμβασης που αποδίδεται στο μέρος αυτό των υπηρεσιών που δεν έχουν, λόγω παράλειψης του Αναδόχου, ολοκληρωθεί ικανοποιητικά.
4. Ο Ανάδοχος δεν θα δικαιούται να απαιτήσει, πέρα από τα ποσά που οφείλονται σε αυτόν για εργασία που έχει ήδη εκτελεστεί, αποζημίωση για οποιαδήποτε βλάβη ή απώλεια που υπέστη.
5. Αρμόδια για την επίλυση οποιασδήποτε διαφοράς σχετικής με τη Σύμβαση που δυνατό να προκύψει μεταξύ των Μερών και που δεν μπορεί να διευθετηθεί, είναι τα Δικαστήρια της Κυπριακής Δημοκρατίας.

**ΑΡΘΡΟ 12: ΠΡΟΣΤΑΣΙΑ ΤΩΝ ΕΡΓΑΖΟΜΕΝΩΝ**

1. Ο Ανάδοχος πρέπει να εκπληρώνει τις υποχρεώσεις του που απορρέουν από τις διατάξεις της νομοθεσίας που ισχύουν στη Δημοκρατία, σε σχέση με την προστασία των εργαζομένων του και τις συνθήκες εργασίας.
2. Ο Ανάδοχος υποχρεούται να ασφαλίσει και διατηρεί ασφαλισμένο το προσωπικό του στους αρμόδιους ασφαλιστικούς οργανισμούς καθ’ όλη τη διάρκεια εκτέλεσης της Σύμβασης, μεριμνά δε όπως οι υπεργολάβοι του πράξουν το ίδιο.
3. Από την εκτέλεση της Σύμβασης καμία έννομη σχέση δε δημιουργείται μεταξύ της Αναθέτουσας Αρχής και του προσωπικού του Αναδόχου που ασχολείται με το Αντικείμενο της Σύμβασης. Η Αναθέτουσα Αρχή δεσμεύεται ότι θα λαμβάνει όλα τα ενδεδειγμένα μέτρα για την προστασία και ασφάλεια του προσωπικού του Αναδόχου και των υπεργολάβων του σε περίπτωση που τόπος υλοποίησης του Αντικειμένου της Σύμβασης είναι οι δικές της εγκαταστάσεις, ιδίως δε ότι θα ενημερώνει εγγράφως τον Ανάδοχο σχετικά με τις τυχόν ιδιαιτερότητες των εγκαταστάσεών της.
4. Ο Ανάδοχος δεν δικαιούται κατά τη διάρκεια της σύμβασης να προβαίνει σε πλεονασμό του προσωπικού του.

**ΑΡΘΡΟ 13: ΕΦΑΡΜΟΣΤΕΟ ΔΙΚΑΙΟ**

1. Η παρούσα Σύμβαση διέπεται και ερμηνεύεται αποκλειστικά με βάση και σύμφωνα με τους Νόμους της Κυπριακής Δημοκρατίας και θα εμπίπτει στη δικαιοδοσία των Κυπριακών Δικαστηρίων.

**ΑΡΘΡΟ 14: ΤΡΟΠΟΠΟΙΗΣΕΙΣ**

1. Τροποποίηση ή αλλαγή της παρούσας μπορεί να γίνει μόνον εφόσον δεν θίγει ουσιωδώς τον ανταγωνισμό και πραγματοποιείται με έγγραφη συμφωνία των συμβαλλόμενων στην παρούσα μερών, η οποία θα επισυνάπτεται στην παρούσα Σύμβαση ως αναπόσπαστο μέρος αυτής.

Συνταχθείσα στην ελληνική γλώσσα σε τρία πρωτότυπα όπου δύο πρωτότυπα προορίζονται για την Αναθέτουσα Αρχή και ένα πρωτότυπο για τον Ανάδοχο και υπογραφείσα την ………………...

**Εκ μέρους και για λογαριασμό της Αναθέτουσας Αρχής:**

|  |  |
| --- | --- |
| Υπογραφή: ............................................  Τίτλος: ...................................................  Όνομα: .................................................. | Μάρτυρες:  1. Υπογραφή: .............................................  Όνομα: ..................................................  2. Υπογραφή: .............................................  Όνομα: ................................................. |

**Εκ μέρους και για λογαριασμό του Αναδόχου:**

|  |  |
| --- | --- |
| Υπογραφή: .............................................  Τίτλος: ..................................................  Όνομα: .................................................. | Μάρτυρες:  1. Υπογραφή: .............................................  Όνομα: ..................................................  2. Υπογραφή: .............................................  Όνομα: ................................................. |

«Χαρτόσημα»

**ΕΝΤΥΠΟ 1**

**ΔΕΣΜΕΥΣΗ ΜΗ ΑΠΟΣΥΡΣΗΣ ΤΗΣ ΠΡΟΣΦΟΡΑΣ**

**Διαγωνισμός αρ.** **15/2023**

1. Αναφερόμαστε στην προσφορά που έχουμε υποβάλει για \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, η οποία ισχύει για την περίοδο που καθορίζεται στα έγγραφα του διαγωνισμού και την οποία, σύμφωνα με τους όρους του διαγωνισμού, οι προσφέροντες δεν έχουν δικαίωμα να αποσύρουν.
2. Γνωρίζουμε ότι με βάση τους όρους των εγγράφων του διαγωνισμού σε περίπτωση που:

(α) αποσύρουμε την προσφορά μας ή μέρος της μετά την τελευταία ημερομηνία υποβολής των προσφορών και κατά τη διάρκεια της περιόδου ισχύος των προσφορών, ή

(β) έχει διαπιστωθεί ότι έχουμε υποβάλει οποιαδήποτε ψευδή δήλωση ή πλαστό πιστοποιητικό ή

(γ) έχοντας ειδοποιηθεί για την αποδοχή της Προσφοράς μας από την Αναθέτουσα Αρχή κατά την περίοδο ισχύος της Προσφοράς, και έχοντας ειδοποιηθεί να προσέλθουμε για την υπογραφή της Σύμβασης:

(ι) έχουμε αρνηθεί ή παραλείψει να προσκομίσουμε εμπρόθεσμα οποιοδήποτε Πιστοποιητικό και/ή άλλο έγγραφο και/ή την Εγγύηση Πιστής Εκτέλεσης Συμβολαίου και/ή να εκπληρώσει οποιαδήποτε άλλη υποχρέωση που απορρέει από τη συμμετοχή μας στο διαγωνισμό, ή

(ιι) έχουμε αρνηθεί ή παραλείψει να υπογράψουμε τη Σύμβαση,

**είναι δυνατό να μας επιβληθούν οι πιο κάτω κυρώσεις:**

α. αποκλεισμό από του δικαιώματος ανάθεσης της Σύμβασης, και

β. στις προβλεπόμενες από τον Νόμο και τους Κανονισμούς κυρώσεις αναφορικά με συμμετοχή σε μελλοντικούς διαγωνισμούς που οδηγούν σε ανάθεση δημόσιας σύμβασης.

1. Επιπρόσθετα **αναλαμβάνουμε την υποχρέωση να καταβάλουμε στην Αναθέτουσα Αρχή, ως αποζημίωση ποσό €5.000,00.**

|  |  |  |
| --- | --- | --- |
| Υπογραφή Προσφέροντος ή Εκπροσώπου του | | ...................................................................... |
| Όνομα υπογράφοντος | | ...................................................................... |
| Αρ. Δελτίου Ταυτότητας/Διαβατηρίου υπογράφοντος | | ...................................................................... |
| Ιδιότητα υπογράφοντος | | ...................................................................... |
| Ημερομηνία | | ...................................................................... |
| Στοιχεία Προσφέροντος1 |  | |
| Όνομα Προσφέροντος | ........................................................................... | |

Σημείωση 1: Σε περίπτωση κοινοπραξίας φυσικών και/ή νομικών προσώπων να αναφερθούν τα στοιχεία για την κοινοπραξία και τα στοιχεία κάθε μέλους της κοινοπραξίας.

**ΕΝΤΥΠΟ 2**

**ΔΗΛΩΣΗ ΠΙΣΤΟΠΟΙΗΣΗΣ ΠΡΟΣΩΠΙΚΗΣ ΚΑΤΑΣΤΑΣΗΣ**

Προς: Υφυπουργείο Τουρισμού

Θέμα: Παροχή υπηρεσιών προσωρινής φιλοξενίας σε ξενοδοχεία και οργανωμένα διαμερίσματα στην Κύπρο εκτοπισθέντων απο την Ουκρανία.

Αρ. Διαγωνισμού: 15/2023

Υπευθύνως δηλώνω ότι:

α. Δεν έχω καταδικαστεί με τελεσίδικη απόφαση εις βάρος μου για:

(i) συμμετοχή σε εγκληματική οργάνωση, όπως αυτή ορίζεται στο άρθρο 2 της Απόφασης – Πλαισίου 2008/841/ΔΕΥ του Συμβουλίου της 24ης Οκτωβρίου 2008 για την καταπολέμηση του οργανωμένου εγκλήματος,

(ii) διαφθορά, όπως ορίζεται στο άρθρο 3 της Σύμβασης περί της καταπολέμησης της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ευρωπαϊκής Ένωσης , καταρτιζόμενη δυνάμει του άρθρου Κ.3 παράγραφος 2 στοιχείο (γ) της συνθήκης για την Ευρωπαϊκή Ένωση και στο άρθρο 2 παράγραφος (1) της Απόφασης – Πλαισίου 2003/568/ΔΕΥ του Συμβουλίου της 22ας Ιουλίου 2003 για την καταπολέμηση της δωροδοκίας στον ιδιωτικό τομέα, καθώς και όπως ορίζεται στη Δημοκρατία ή στο εθνικό δίκαιο της χώρας προέλευσης μου,

(iii) απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων,

(iv) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται αντιστοίχως στα άρθρα 1 και 3 της Απόφασης – Πλαισίου 2002/475/ΔΕΥ του Συμβουλίου της 13ης Ιουνίου 2002 για την καταπολέμηση της τρομοκρατίας ή ηθική αυτουργία, συνέργεια ή απόπειρα διάπραξης εγκλήματος ως ορίζονται στο άρθρο 4 αυτής,

(v) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως ορίζονται στο άρθρο 2 της των περί της Παρεμπόδισης και Καταπολέμησης της Νομιμοποίησης Εσόδων από Παράνομες Δραστηριότητες Νόμων του 2007 έως 2016,

(vi) παιδική εργασία και άλλες μορφές εμπορίας ανθρώπων, σύμφωνα με το άρθρο 2 του περί της Πρόληψης και της Καταπολέμησης της Εμπορίας και Εκμετάλλευσης Προσώπων και της Προστασίας των Θυμάτων Νόμου του 2014.

Νοείται ότι, η υποχρέωση του αποκλεισμού μου από την Αναθέτουσα Αρχή εφαρμόζεται επίσης όταν το πρόσωπο, εις βάρος του οποίου εκδόθηκε τελεσίδικη καταδικαστική απόφαση, είναι μέλος του διοικητικού, διευθυντικού ή εποπτικού μου οργάνου ή έχει εξουσία εκπροσώπησης, λήψης αποφάσεων ή ελέγχου σε αυτό.

β. δεν έχω διαπράξει σοβαρό επαγγελματικό παράπτωμα, το οποίο θέτει εν αμφιβόλω την ακεραιότητά μου ,

γ. δεν έχω συνάψει συμφωνίες με άλλους οικονομικούς φορείς με στόχο τη στρέβλωση του ανταγωνισμού,

δ. δεν εμπίπτω σε κατάσταση σύγκρουσης συμφερόντων, κατά την έννοια του άρθρου 6 του Νόμου, που δεν μπορεί να θεραπευθεί με άλλα λιγότερα παρεμβατικά μέσα,

ε. δεν εμπίπτω σε κατάσταση στρέβλωσης του ανταγωνισμού από την πρότερη συμμετοχή μου κατά την προετοιμασία της διαδικασίας σύναψης σύμβασης, κατά τα οριζόμενα στο άρθρο 38 του Νόμου, που δεν μπορεί να θεραπευθεί με άλλα, λιγότερο παρεμβατικά, μέσα,

στ. δεν έχω επιδείξει σοβαρή ή επαναλαμβανόμενη πλημμέλεια, κατά την εκτέλεση ουσιώδους απαίτησης στο πλαίσιο προηγούμενης δημόσιας σύμβασης, προηγούμενης σύμβασης με αναθέτοντα φορέα ή προηγούμενης σύμβασης παραχώρησης, που είχε ως αποτέλεσμα την πρόωρη καταγγελία της προηγούμενης σύμβασης, αποζημιώσεις ή άλλες παρόμοιες κυρώσεις,

ζ. δεν έχω κριθεί ένοχος σοβαρών ψευδών δηλώσεων κατά την παροχή των πληροφοριών που απαιτούνται για την εξακρίβωση της απουσίας των λόγων αποκλεισμού ή για την πλήρωση των κριτηρίων επιλογής αλλά ούτε και έχω αποκρύψει τις πληροφορίες αυτές (περιλαμβανομένης της παρούσας διαδικασίας) και είμαι σε θέση να προσκομίσω τα δικαιολογητικά που απαιτούνται σύμφωνα με το άρθρο 59 του Νόμου.

Όποια παράγραφος δεν ισχύει να διαγραφεί και στο χώρο που ακολουθεί να δοθούν διευκρινίσεις.

............................................................................................................................................................................................................................................................................................................................................................................................................................................................................................................................................................

Υπογραφή: …………………………………………………….

Όνομα υπογράφοντος: …………………………………………………….

Αρ. Δελτίου Ταυτότητας/Διαβατηρίου

υπογράφοντος: ………………………………………….………….

Ιδιότητα υπογράφοντος: ……………………………………………….…….

Στοιχεία Προσφέροντος ή συμμετέχοντος σε κοινοπραξία <να διαγραφεί ότι δεν ισχύει>

Όνομα:............................................................................................................................

Χώρα εγκατάστασης: ..................Διεύθυνση:.................................................................

......................................................................................................Ταχ.Κιβ.....................

Διεύθυνση επικοινωνίας (εάν είναι διαφορετική)............................................................

.....................................................................................................Ταχ. Κιβ. ..................

Τηλέφωνο επικοινωνίας ............................... Τέλεφαξ επικοινωνίας .............................

**ΕΝΤΥΠΟ 3**

**ΒΕΒΑΙΩΣΗ ΣΧΕΤΙΚΑ ΜΕ ΤΗΝ ΠΡΟΣΤΑΣΙΑ ΤΩΝ ΕΡΓΑΖΟΜΕΝΩΝ**

Προς: **Υφυπουργείο Τουρισμού**

Θέμα: **Παροχή υπηρεσιών προσωρινής φιλοξενίας σε ξενοδοχεία και οργανωμένα διαμερίσματα στην Κύπρο εκτοπισθέντων απο την Ουκρανία**.

|  |  |
| --- | --- |
| Αρ. Διαγωνισμού: 15/2023 |  |
|  |  |

Υπεύθυνα βεβαιώνω ότι κατά την κατάρτιση της προσφοράς μου, έχω λάβει υπόψη τις υποχρεώσεις που απορρέουν από τις διατάξεις της νομοθεσίας σε σχέση με την προστασία των εργαζομένων και τις συνθήκες εργασίας που ισχύουν στη Δημοκρατία και εφαρμόζονται στο χώρο παροχής εκτέλεσης της σύμβασης.

|  |  |
| --- | --- |
| Υπογραφή : | .......................................................... |
| Όνομα υπογράφοντος: | .......................................................... |
| Αρ. Δελτίου Ταυτότητας/Διαβατηρίου υπογράφοντος: | .......................................................... |
| Ιδιότητα υπογράφοντος: | .......................................................... |

**ΕΝΤΥΠΟ 4**

**ΟΙΚΟΝΟΜΙΚΗ ΠΡΟΣΦΟΡΑ**

Προς: **Υφυπουργείο Τουρισμού**

**Θέμα:** Διαγωνισμός για την εξασφάλιση υπηρεσιών προσωρινής φιλοξενίας σε ξενοδοχεία και οργανωμένα διαμερίσματα στην Κύπρο εκτοπισθέντων από την Ουκρανία

Αρ. Διαγωνισμού: 15/2023

|  |  |
| --- | --- |
|  |  |

1. Αφού μελετήσαμε τα Έγγραφα Διαγωνισμού και αφού έχουμε αποκτήσει πλήρη αντίληψη του Αντικειμένου της Σύμβασης, εμείς οι υποφαινόμενοι, υποβάλουμε προσφορά για το **<συμπληρώνεται ανάλογα το όνομα του ξενοδοχείου ή των οργανωμένων διαμερισμάτων>** που βρίσκονται στην διεύθυνση …………………………………………… και το οποίο ικανοποιεί όλες τις ελάχιστες απαιτήσεις της Αναθέτουσας Αρχής όπως αυτές αναφέρονται στο έντυπο 6 των εγγράφων του διαγωνισμού και αναλαμβάνουμε να παρέχουμε τις υπηρεσίες της Σύμβασης, σύμφωνα με τα Έγγραφα Διαγωνισμού και με τις ακόλουθες Τιμές Μονάδας:

|  |  |
| --- | --- |
| **Περιγραφή** | **Τιμή Μονάδας χωρίς ΦΠΑ**  **€** |
| Τιμή Μονάδας 1 που περιγράφεται στην παράγραφο 8.1 του Μέρους Β: Συμφωνία  (Φιλοξενία ενός ατόμου 18 ετών και άνω ανά δωμάτιο ημερησίως). |  |
| Τιμή Μονάδας 2 που περιγράφεται στην παράγραφο 8.1 του Μέρους Β: Συμφωνία  (Φιλοξενία δύο ατόμων 18 ετών και άνω ανά δωμάτιο ημερησίως). |  |
| **Άθροισμα των Τιμών Μονάδας 1 και 2 χωρίς ΦΠΑ** |  |

Συμφωνούμε ότι οι Τιμές Μονάδας 3, 4 και 5 που περιγράφονται στην παράγραφο 8.1 του Μέρους Β:Συμφωνία, θα υπολογίζονται όπως προβλέπεται στα έγγραφα του διαγωνισμού.

Σημ.1: Οι προσφερόμενες τιμές μονάδας δεν θα πρέπει να υπερβαίνουν τα ποσά που καθορίζονται στην παράγραφο 2.3.(α) του Μέρους Α των εγγράφων του διαγωνισμού.

|  |  |
| --- | --- |
| Αριθμός Προσφερόμενων Δωματίων | ……………………….. |

Σημ.2: Τα προσφερόμενα δωμάτια δεν πρέπει να είναι λιγότερα από τον ελάχιστο αριθμό δωματίων που προβλέπεται στην παράγραφο 2.12 του Μέρους Α των εγγράφων του διαγωνισμού.

2. Αν η προσφορά μας γίνει αποδεκτή, αναλαμβάνουμε να αρχίσουμε την παροχή των Υπηρεσιών μέσα στα χρονικά όρια που προνοούνται στους όρους της σύμβασης.

3. Συμφωνούμε πως η Προσφορά μας αυτή θα ισχύει για περίοδο ίση με αυτή που αναφέρεται στο Άρθρο 2.16 του Μέρους Α των Εγγράφων Διαγωνισμού, θα μας δεσμεύει και θα μπορεί να γίνει αποδεκτή ανά πάσα στιγμή πριν τη λήξη της περιόδου αυτής.

4. Μέχρι ετοιμαστεί και υπογραφεί επίσημη Συμφωνία, η προσφορά μας αυτή μαζί με την γραπτή αποδοχή σας θα αποτελούν δεσμευτικό συμβόλαιο μεταξύ μας.

|  |  |  |  |
| --- | --- | --- | --- |
| Όνομα Προσφέροντος 1 | | ........................................................................... | |
| Υπογραφή Προσφέροντος ή Εκπροσώπου του | .......................................................................... | |
| Όνομα υπογράφοντος | .......................................................................... | |
| Αρ. Δελτίου Ταυτότητας/Διαβατηρίου υπογράφοντος | .......................................................................... | |
| Ιδιότητα υπογράφοντος | .......................................................................... | |

|  |  |
| --- | --- |
| Σφραγίδα Εταιρείας  Στοιχεία Προσφέροντος1 |  |
| Χώρα εγκατάστασης | ........................................................................... |
| Διεύθυνση.......................................................... | Ταχ. Κιβ. ............................................................ |
| Διεύθυνση επικοινωνίας (εάν είναι διαφορετική) | .......................................................................... |
| Ταχ. Κιβ. ........................................................... |  |
| Τηλέφωνο επικοινωνίας..................................... | Email επικοινωνίας........................................ |
| Αρ. Μητρώου Φ.Π.Α. | ........................................................................... |
| (χώρα εγγραφής στο Μητρώο ΦΠΑ) | ........................................................................... |
| Ημερομηνία | ........................................................................... |

Μάρτυρας (΄Ονομα, Υπογραφή και Διεύθυνση)

................................................................................................................................................................................................................................................................................................................................

Σημείωση 1: Όλα τα κενά να συμπληρωθούν από τον Προσφέροντα ή τον Εκπρόσωπό του.

**ΕΝΤΥΠΟ 5**

**ΔΗΛΩΣΗ ΑΝΑΦΟΡΙΚΑ ΜΕ ΤΟN KANΟΝΙΣΜΟ (ΕΕ) αριθ. 833/2014,**

**για την απαγόρευση ρωσικής ανάμειξης στις Δημόσιες Συμβάσεις\***

Προς: **Υφυπουργείο Τουρισμού**

**Θέμα:** Διαγωνισμός για την εξασφάλιση υπηρεσιών προσωρινής φιλοξενίας σε ξενοδοχεία και οργανωμένα διαμερίσματα στην Κύπρο εκτοπισθέντων από την Ουκρανία

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Αρ. Διαγωνισμού: 15/2023  Για την εφαρμογή του Κανονισμού (ΕΕ) αριθ. 833/2014, ως έχει τροποποιηθεί, άρθρο 1(α) αυτού, υπευθύνως δηλώνω ότι δεν υπάρχει ρωσική ανάμειξη στην προσφορά μας / στη μεταξύ μας σύμβαση, ως αναφέρεται πιο κάτω:  Συγκεκριμένα δηλώνω ότι, ως φυσικό πρόσωπο **δεν εμπίπτω** στις πιο κάτω περιπτώσεις / το νομικό πρόσωπο για το οποίο υπογράφεται η παρούσα δήλωση **δεν αποτελεί**:  (α) Ρώσο υπήκοο (φυσικό πρόσωπο) ή νομικό πρόσωπο οντότητα ή φορέα που έχει την έδρα του στη Ρωσία·  (β) νομικό πρόσωπο οντότητα ή φορέα του οποίου τα δικαιώματα ιδιοκτησίας κατέχει άμεσα ή έμμεσα σε ποσοστό άνω του 50%, πρόσωπο αναφερόμενο στο σημείο (α)·  (γ) φυσικό ή νομικό πρόσωπο οντότητα ή φορέα, που ανεξαρτήτως της ιθαγένειας ή της έδρας του, ενεργεί εξ ονόματος ή κατ’ εντολή προσώπου / οντότητας αναφερόμενης στα σημεία (α) ή (β), π.χ. πρόσωπα που τελούν σε σχέση εκπροσώπησης·  (δ) φυσικό ή νομικό πρόσωπο οντότητα ή φορέα, όταν ανεξαρτήτως της ιθαγένειας ή της έδρας του, υποβάλλει προσφορά για σύμβαση η οποία θα εκτελεστεί, σε ποσοστό περισσότερο από το 10% της συμβατικής αξίας, από υπεργολάβο, προμηθευτή ή άλλο φορέα στήριξης κατά την έννοια της περί σύναψης δημοσίων συμβάσεων νομοθεσίας, ο οποίος εμπίπτει στα σημεία (α) ή (β), ή στηρίζεται στις ικανότητες φορέα στήριξης ο οποίος εμπίπτει στα σημεία (α) ή (β) για την πλήρωση των κριτηρίων επιλογής, ανεξαρτήτως εάν αυτός συμμετέχει με οποιοδήποτε ποσοστό στην εκτέλεση της σύμβασης.   |  |  | | --- | --- | | Υπογραφή Αναδόχου ή Εκπροσώπου το | …....................................................................... | | Όνομα υπογράφοντος | …....................................................................... | | Αρ. Δελτίου Ταυτότητας/Διαβατηρίου υπογράφοντος | …....................................................................... | | Ιδιότητα υπογράφοντος | …....................................................................... |   Όνομα Αναδόχου ……………………………………………………  \*Να υποβάλλεται από τον ανάδοχο (προσφέροντα, όλα τα μέλη Κοινοπραξίας, υπεργολάβους και άλλους φορείς στήριξης). |  |

**ΕΝΤΥΠΟ 6**

**Ελάχιστες Απαιτήσεις Αναθέτουσας Αρχής για τα ξενοδοχεία και οργανωμένα διαμερίσματα**

|  |  |  |  |
| --- | --- | --- | --- |
| **1** | **2** | **3** | **4** |
| **Α/Α** | **ΕΛΑΧΙΣΤΕΣ ΑΠΑΙΤΗΣΕΙΣ ΓΙΑ ΤΑ ΞΕΝΟΔΟΧΕΙΑ ΚΑΙ ΤΑ ΟΡΓΑΝΩΜΕΝΑ ΔΙΑΜΕΡΙΣΜΑΤΑ \*** | **Πληρούνται οι απαιτήσεις: ΝΑΙ/ΟΧΙ** | **Σχόλια** |
| 1 | Να βρίσκονται στην Κύπρο σε περιοχές που ελέγχονται από την Κυπριακή Δημοκρατία. |  |  |
| 2 | Να έχουν διαθέσιμα για όλη την διάρκεια του συμβολαίου τουλάχιστον 30 δωμάτια.  Διευκρινίζεται περαιτέρω σε σχέση με τα Οργανωμένα διαμερίσματα : Ότι ένα στούντιο θα θεωρείται ως ένα δωμάτιο, ένα διαμέρισμα 1 υπνοδωματίου θα θεωρείται ως 1 δωμάτιο, ένα διαμέρισμα 2 υπνοδωματίων θα θεωρείται ως 2 δωμάτια και ότι για σκοπούς της παρούσας σύμβασης θα πρέπει να διατεθούν διαμερίσματα όλων των τύπων δηλαδή και στούντιο και 1 υπνοδωματίου και 2 υπνοδωματίων. |  |  |
| 3 | Να έχουν συντηρημένα δωμάτια ως ακολούθως: |  | |
| 1. Να λειτουργούν χωρίς προβλήματα οι υδραυλικές εγκαταστάσεις |  |  |
| 1. Να μην υπάρχει μούχλα στα δωμάτια, |  |  |
| 1. Οι ηλεκτρικές και άλλες συσκευές των δωματίων να λειτουργούν χωρίς προβλήματα και να μην είναι οξειδωμένες |  |  |
| 1. Να μην υπάρχουν πεπαλαιωμένα, σπασμένα έπιπλα, πόρτες και παράθυρα. |  |  |
| 1. Να υπάρχει συνεχής ροή ζεστού και κρύου νερού. |  |  |
| 4 | Οι εξωτερικοί και εσωτερικοί χώροι του ξενοδοχείου / οργανωμένου διαμερίσματος θα πρέπει επίσης να είναι σε καλή κατάσταση, να μην υπάρχουν σπασμένα και εγκαταλελειμμένα έπιπλα και αντικείμενα, να μην παρουσιάζουν εικόνα εγκατάλειψης και να είναι καθαροί. |  |  |
| 5 | Τα δωμάτια θα πρέπει να διαθέτουν : κλιματισμό, θέρμανση, ντους/μπάνιο, και αποχωρητήριο, και τηλεοπτικό δέκτη. |  |  |
| 6 | Το ξενοδοχείο η τα οργανωμένα διαμερίσματα θα πρέπει να διαθέτουν κλιματισμό, θέρμανση σε όλους τους κοινόχρηστους χώρους καθώς και μία (1) αίθουσα που θα χρησιμοποιείται για την παροχή υπηρεσιών ψυχολογικής υποστήριξης στους εκτοπισθέντες από την Ουκρανία. |  |  |

\*Σημείωση : Οι στήλες 3 και 4 θα συμπληρωθούν από την Αναθέτουσα Αρχή κατά την αξιολόγηση της τεχνικής προσφοράς περιλαμβανομένου του επιτόπιου ελέγχου

**ΕΝΤΥΠΟ 7**

**Δέσμευση προσκόμισης Πιστοποιητικών για σύναψη Δημόσιας Σύμβασης**

**Διαγωνισμός για την εξασφάλιση υπηρεσιών προσωρινής φιλοξενίας σε ξενοδοχεία και οργανωμένα διαμερίσματα στην Κύπρο εκτοπισθέντων από την Ουκρανία (Αρ. Προκήρυξης: /2023)**

Δια της παρούσης, δεσμεύομαι όπως, προσκομίσω στην Αναθέτουσα Αρχή (………………………………..) τα πιο κάτω απαιτούμενα αποδεικτικά πιστοποιητικά το συντομότερο δυνατό και δη εντός 20 ημερών από την υπογραφή της σύμβασης:

1. Απόσπασμα Ποινικού Μητρώου ή, ελλείψει αυτού, ισότιμου εγγράφου που εκδίδεται από αρμόδια δικαστική ή διοικητική αρχή της χώρας εγκατάστασής του από το οποίο να προκύπτει ότι πληρούνται οι προϋποθέσεις συμμετοχής του εδαφίου 6.2(1)(α) του Μέρους Α των Εγγράφων Διαγωνισμού.
2. Πιστοποιητικό αρμόδιας διοικητικής ή δικαστικής αρχής, σύμφωνα με τα ισχύοντα στη χώρα εγκατάστασής του από το οποίο να προκύπτει ότι πληρούνται οι προϋποθέσεις συμμετοχής του εδαφίου 6.2(1)(γ) του Μέρους Α των Εγγράφων Διαγωνισμού.
3. Πιστοποιητικό που εκδίδεται από αρμόδια αρχή της χώρας εγκατάστασής του από το οποίο να προκύπτει ότι πληρούνται οι προϋποθέσεις συμμετοχής του εδαφίου 6.2(1)(β) του Μέρους Α των Εγγράφων Διαγωνισμού.

Αρμόδια αρχή στην Κυπριακή Δημοκρατία για την έκδοση των σχετικών πιστοποιητικών είναι:

* Τμήμα Φορολογίας [(Έντυπο Τ.Φ. 2004) 2018]
* Τμήμα Κοινωνικών Ασφαλίσεων (για τους εργοδότες Έντυπο αρ. Υ.Κ.Α. 2-022 και για αυτοτελώς εργαζομένους το Έντυπο Υ.Κ.Α. 2-023)

Σε περίπτωση που το οικείο κράτος δεν εκδίδει τα πιο πάνω πιστοποιητικά τότε αυτά μπορούν να αντικατασταθούν από ένορκη βεβαίωση του Αναδόχου, στα δε κράτη όπου δεν προβλέπεται ένορκη βεβαίωση, από υπεύθυνη δήλωση ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού οργανισμού της χώρας εγκατάστασής του.

**Σημειώσεις:**

* Τα δικαιολογητικά που αναφέρονται στη παράγραφο 1 πιο πάνω, γίνονται αποδεκτά εφόσον έχουν εκδοθεί εντός 12 μηνών πριν από την ημερομηνία υπογραφής της σύμβασης.
* Τα πιστοποιητικά γίνονται αποδεκτά είτε ως πρωτότυπα, είτε ως αντίγραφα.
* Εφόσον η Αναθέτουσα Αρχή κρίνει σκόπιμο, δύναται να ζητήσει παρουσίαση του πρωτότυπου για περαιτέρω επιβεβαίωση.
* Τα πιστοποιητικά δεν απαιτείται να σχετίζονται και να αναφέρονται ειδικά στο συγκεκριμένο διαγωνισμό.

Αντιλαμβάνομαι ότι τυχόν παράλειψη, ή αδυναμία μου να εκπληρώσω την ως άνω υποχρέωση, δυνατόν να οδηγήσει στον άμεσο τερματισμό της σύμβασης από την Αναθέτουσα Αρχή.

Σε τέτοια περίπτωση, δια της παρούσης αποποιούμαι του δικαιώματος μου να έχω οιανδήποτε απαίτηση σχετίζεται με τον απορρέοντα μονομερή τερματισμό της σύμβασης από την Αναθέτουσα Αρχή και δεσμεύομαι όπως καταβάλω στην Αναθέτουσα Αρχή οιεσδήποτε πρόσθετες σχετικές αποζημιώσεις τυχόν απαιτηθούν άμεσα ή σε μελλοντικό στάδιο.

**Ανάδοχος: …………………………………………………….**

**Όνομα Υπογράφοντος: ……………………………………..**

**Υπογραφή: ……………………………………………………**

**Ημερομηνία: …………………………………………………**